Зиддиятлар тушунчаси ва таснифи — Nargis.uz\nАсосий тушунчалар: инсон, зиддият, гуруҳ, конструктив, деструктив, объект, предмет, манфаат, мақсад.\nИнсоният яралибдики, турли-туман зиддиятлар қуршовида яшаб, курашиб келади. Зиддиятларнинг мавжудлиги, бир томондан, инсониятни курашга, ўзининг, жамиятнинг ҳаётини, давлат фаолиятини яхшилашга ундаса, иккинчи томонидан турли хил деструктив, вайронкор кучларнинг фаоллашувига ҳам олиб келади. Томонлар бир бирларининг тушунмаслиги, бирор бир муросага келмаслиги мазкур кучларни ҳаракатга келтиради. Хўш, зиддият нима? Нега у инсоният ҳаётида муҳим аҳамиятга эга? Оммавий ахборот воситалари зиддиятларнинг келиб чиқишига сабаб бўладими?\nЗиддият – мураккаб, кўп қиррали ва даражали ижтимоий-руҳий ҳолат. Зиддият деганда, аввало, қадриятлар ҳамда маълум бир мақом, ҳокимият, захиралар учун кураш, рақиблар томонидан бир бирига моддий ва маънавий зарар етказиш, рақибни йўқ қилиш тушунилади. Зиддиятларда у ёки бу мавзулар, қизиқиш ва манфаатлар орқали бирлашган индивидлар, ижтимоий гуруҳлар, миллий-этник жамоалар, давлатлар, бир гуруҳ мамлакатлар қатнашадилар. Шунингдек, шахснинг ички зиддиятларини ҳам мазкур фан ўрганади.\nЗиддиятлар турли сабабларга кўра юзага чиқади, яъни: маънавий, моддий, иқтисодий, сиёсий, диний келишмовчиликлар ва бошқалар. Зиддиятни чуқурроқ тушуниш учун, албатта унинг келиб чиқиш сабабларини ўрганмоқ лозим. Масалан, эр-хотин ўртасидаги зиддиятларни оладиган бўлсак, аввало уларнинг оилавий ҳаётда турли маънавий ва моддий захирага эга бўлган оилаларда тарбияланганликлари, бир-бирини ҳурмат қилмаслиги, тушунмаслиги, эр хотинни, хотин эрни қўллаб-қувватламаслиги, оиладаги иқтисодий етишмовчилик ва ҳоказоларни сабаб қилиб олиш мумкин. Ишхонада раҳбар ва ходим ўртасидаги зиддиятлар аксарият ҳолатларда раҳбарнинг бошқарув илмига тўлиқ эга эмаслиги, соҳани билмаслиги, қўл остидаги ходимлар билан келиша олмаслиги, уларни тушунмаслиги ёки ўз гапини ўтказа олмаслиги ва ҳоказолардан келиб чиқади. Ҳар қандай зиддият асосида бирор томоннинг маълум бир мақсадга эришиш йўлидаги ҳаракати ётади. Демак, зиддият маълум манфаат ва мақсадларга эришиш йўлидаги ўзаро мулоқотнинг ўзига хос сифатидир. Ҳар қандай зиддият инсонлар ва индивиднинг руҳий ҳолатидаги қарама-қаршиликлар ҳосиласидир. Борлиқдаги ҳар бир предмет ва ҳодиса у ёки бу кўринишдаги қарама-қаршиликларга эга. Қарама-қарши хосса ва хислатларнинг ўзаро бир-бирини истисно этишлари асосида зиддият вужудга келади. Зиддият эса, албатта бошқа ҳолатга, босқичга, сифатга ўтиш заруриятини туғдиради. Зиддиятнинг белгилари қандай намоён бўлади? У зиддият қатнашчилари томонидан қабул қилинган ҳолатнинг мавжуд бўлиши, зиддият объектининг баҳслилиги, қатнашчиларнинг ўз мақсадларига эришиш учун зиддиятга киришишга тайёрликлари билан белгиланади. Узоқ йиллар давомида ташкилий зиддиятларга салбий ҳолат сифатида қараб, зиддиятларсиз ташкилот, зиддиятсиз жамоа ташкил этишга ҳаракат қилиб келинди. Аммо бугунга келиб ҳаёт зиддиятсиз бўлмаслиги исботланди. Гуруҳ, жамоа, давлатни самарали бошқариш зиддиятларнинг мавжудлигида намоён бўлиб, у камчиликларни юзага олиб чиқишда қўл келади. Бундай ҳолатда зиддият конструктив, яратувчанлик характерига эга бўлади ва тўғри қарор қабул қилишга омил бўлиб хизмат қилади. Аммо бунда зиддиятли ҳолат томонлари, яъни оппонентлар ўз фикрларига эга бўлган ҳолда ахлоқий меъёрлардан четга чиқмасдан бир қарорга келиши лозим. Дисфункционал (вайронкор) зиддиятлар шахсий қониқишнинг пасайишига, гуруҳдаги ҳамкорликнинг йўқолишига олиб келади. Зиддиятнинг бундай тури бир томон фақатгина ўз фикрини маъқуллашидан, муроса қилишга ва келишишга хоҳишининг йўқлигидан, иккинчи томонни ҳақоратлаш, унинг фикрини инобатга олмаслик, ўз устунлигини кўрсатишга интилишдан келиб чиқади.\nЗиддиятнинг объекти бўлиб манфаатлар тўқнашуви юзага келадиган қадрият хизмат қилади. Унинг объекти бўлсагина зиддият юзага келади. Бундай объектлар ҳақиқий, потенциал, ёлғон ва хаёлий ҳам бўлиши мумкин.\nЗиддиятларнинг ижобий ва салбий кўринишларининг шахс, жамоа ва давлатнинг фаолиятига таъсирини қуйидаги жадвалларда кўриш мумкин.\nЗиддиятга киришган томонлар ўртасидаги вазиятнинг юмшашига олиб келади Зиддиятли ҳолатларда қатнашишда моддий сарф ва ҳиссий зўриқишнинг пайдо бўлиши\nОппонентлар тўғрисида янги ахборотга эга бўлиш\nГуруҳда ўзгаришлар ва ривожланишга рағбат уйғониши Ишга салбий таъсир кўрсатиш даражасида жараёнга берилиш\nЯнги технологияларни иш жараёнига киритиш, янги ғояларни илгари суришга рағбатнинг уйғониши Ишдаги муносабатларнинг тикланишидаги қийинчиликларнинг вужудга келиши\nЭски ижтимоий-иқтисодий тузилмалар, ҳаётдан орқада қолган мафкурага асосланган сиёсат билан янги ижтимоий манфаатлар ўртасида келиб чиққан қарама-қаршиликлар ва номувофиқликларни бартараф этишга ундайди Мамлакатлар ўртасида ҳарбий ҳаракатлар пайдо бўлишига олиб келиши мумкин\nМавжуд глобал хавфларга қарши курашишда бирлашишга ҳаракат кучаяди Ядровий уруш хавфининг мавжудлиги, демографик ўсиш, экологик номувофиқликнинг кескинлашиши, турли минтақаларда ижтимоий ва фан-техника тараққиётининг нотекис бориши глобал зиддиятларни туғдириб туради\nБитта ҳудудда жойлашган давлатларнинг ўзаро ҳамкорлиги кучайишига олиб келади (Европа Иттифоқининг ташкил бўлиши) Бирлашган мамлакатлар ўртасида иқтисодий ривожланишнинг турли хиллиги натижасида ички зиддиятлар келиб чиқади (Греция, ГФР)\nЗиддиятларни таснифлашда албатта уларнинг ўзига хослигини инобатга олиш зарур. Шу нуқтаи назардан уни:\n1) шахснинг ички қарама-қаршиликлари ва кураши;\n5) давлатлараро (ёки давлатлар коалициялари ўртасидаги) зиддиятларга бўлиш мумкин.\nШахсдаги ички қарама-қаршилик унинг асабийлашиши, ўз ҳаётий фаолиятидан қониқмаслиги, бир қарорга кела олмаслиги натижасида пайдо бўлади. Масалан, Зигмунд Фрейднинг психоанализ назариясига кўра, ички зиддият «Мен» ва «Ўзига юқори баҳо бериш»дан келиб чиқади. Мазкур зиддиятлар руҳий асосга эга бўлиб, шахснинг ўзига паст ёки жуда юқори баҳо беришидан келиб чиқади. Улар конструктив ва деструктив характерга эга бўлиб, шахснинг руҳий ва жисмоний ҳолатига салбий таъсир кўрсатиши мумкин. Масалан, олий ўқув юртининг талабаси ўзидаги мавжуд билимга кўра, аллақачон етук мутахассис сифатида бирор бир ташкилот ёки корхонада ишлаши, ёхуд докторантурада ўқиши лозимлигини ҳис қилади. Аммо ҳали олий ўқув юртини битирмаганлиги ва қўлида дипломи бўлмаганлиги сабабли у ич-ичидан сиқилади, талаба бўлиб ўзининг даражасига тенг келадиган яхшироқ иш излашга интилади. Ёки инсон ўзи яшаётган жамият ривожидан қониқмайди. Бошқа, ривожланган давлатга кўчиб кетгиси келади, аммо унинг моддий аҳволи бунга йўл қўймайди. Натижада унда юзага келадиган ички зиддият, уни турли йўлларга бошлайди (яхши иш топишга интилиш, ўз устида ишлаш, яқинлари билан пул устида жанжаллашиш, қарз олиш ва ҳоказо)\nШахслараро зиддият. Бу икки ва ундан ортиқ шахс ўртасидаги зиддият бўлиб, ҳаётда турли сабабларга кўра тез-тез учраб туради. Бунга мисол қилиб, йигитлар ўртасида бир қизнинг муҳаббати учун кураш (ёки аксинча), раҳбар ва ходим ўртасидаги келишмовчилик, қўшнилар ўртасидаги зиддият, жамоат транспорти йўловчилари ўртасидаги тушунмовчилик ва ҳоказоларни кўрсатиш мумкин. Бундай зиддиятлар жамиятнинг ҳар бир жабҳасида: иқтисодий, ижтимоий, сиёсий, маънавий ва бошқаларда содир бўлиши мумкин. Шахслараро зиддиятларда инсонларнинг шахсий сифатлари, уларнинг ақлий салоҳияти, тарбияси муҳим аҳамият касб этади.\nШахс ва гуруҳ ўртасидаги зиддият. Гуруҳлар ўз ичига бир қанча муносабатларни мужассам этади ва албатта унда расмий ва норасмий етакчи бўлади. Шу сабабли гуруҳ ичида зиддиятга бориш хавфи кучаяди.\nШахс ва гуруҳ ўртасидаги зиддият конструктив ва деструктив бўлиши мумкин. Биринчи ҳолатда у шахс ва гуруҳ ўртасидаги муносабатларни мустаҳкамлашга хизмат қилса, иккинчисида гуруҳ ўртасидаги тарқоқликка олиб келади.\nГуруҳлараро зиддият. Мазкур зиддият турли хил гуруҳлар манфаатларининг тўқнашуви натижасида юзага келади. Аксарият ҳолатда бундай зиддиятлар ижтимоий гуруҳлар ичида юз беради. Масалан, мактабдаги синфлар, талабаларнинг гуруҳлари, ишлаб чиқариш бригадалари, ОТМ кафедралари, сиёсий партиялар, этник жамоалар, диний ташкилотлар орасида. Ижтимоий зиддиятларни К.Маркс ва унинг издошлари тадқиқ этишган бўлиб, уларнинг фикрича, зиддият асосида иқтисодий, ижтимоий, маданий, ирқий ва бошқа келишмовчиликлар ётиши мумкин.\nСтатистик маълумотларга кўра, дунёдаги асосий зиддиятлар гуруҳлараро характерга эга. Буларга асосан этник, ирқий, диний ва маданий белгилар асосида юзага келадиган зиддиятлар киради. Кўп ҳолатларда зиддиятлар этник гуруҳларнинг элементар эҳтиёжларини қондирмаслик, яъни уларга маълум бир мақом, маданий ўзига хослик, фикр, сўз, дин эркинлигининг берилмаслиги натижасида келиб чиқади.\nДавлатлараро зиддият. Бундай зиддиятлар асосан алоҳида давлатлар ва коалициялар ўртасидаги келишмовчиликлар оқибатида юзага келиши кузатилади. Уларнинг сабаблари турлича яъни, иқтисодий, сиёсий, ғоявий, ҳудудий ва бошқалар бўлиши мумкин. Албатта давлатлараро зиддиятлар асосида, биринчи галда мамлакатлар манфаатларнинг бир бирига зидлиги ётади. Бундай зиддиятларнинг энг хавфли томони – ҳарбий ҳаракатлар бошланган тақдирда одамларнинг оммавий равишда қирилишидир. Давлатлараро зиддиятларни мувофиқлаштириш ва жаҳонда тинчликни сақлашда Бирлашган Миллатлар Ташкилотининг тинчликпарвар фаолияти муҳим роль ўйнайди. Унинг асосий вазифаларидан бири сайёранинг хавфли нуқталарида тинч аҳолтини ўлимдан ва турли хавфлардан сақлашдир.\nАйтиш жоизки, юқорида санаб ўтилган барча зиддиятларнинг турлари бир-бири билан доимо алоқада бўлиб, ўзаро таъсир этиш кучига эга. Масалан, халқаро зиддиятлар кўп ҳолатларда давлатнинг ички зиддиятларига, давлат эса гуруҳлар ўртасидаги зиддиятга, гуруҳлар шахс ва гуруҳ ўртасидаги зиддиятга таъсир ўтказади.\nЗиддиятларнинг бошқа турлари. Албатта юқорида келтирилган зиддиятлар таснифи тўлиқ эмас. Бугунги кунда уларни бир қанча белгиларга қараб ҳам бўлиш мумкин.\nФалсафий нуқтаи назардан зиддиятнинг маълум шаклда намоён бўлиши миқёси ҳамда тарқалиш кенглигига қараб, унинг умумий ва жузъий кўринишларини белгилаш мумкин. Умумий зиддиятга барча соҳаларда, предмет ва ҳодисаларда вужудга келадиган ва мавжуд бўлган зиддиятлар киради. Масалан, оқ ва қора, ёмон ва яхши, эзгулик ва жоҳиллик, уруш ва тинчлик ва ҳоказо. Жузъий зиддиятлар табиатда, жамиятда ва инсон фаолиятида ўзига хос хусусиятларга эга бўлган қарама-қаршиликлардир. Масалан, табиатда – жисм ва майдон, тортилиш ва итарилиш, ассоциация (уюшиши) ва диссоциация (ажралиш, тарқалиш) бўлса, жамиятда – зиддиятли мулкчилик муносабатлари, шахсий, гуруҳ ва ижтимоий манфаатлар ўртасидаги тафовут ва қарама-қаршиликлар, билиш соҳасида – амалиёт ва назария, ҳиссий ва мантиқий билиш ўртасидаги зиддиятлардир. Зиддиятларнинг турларига назар ташлар эканмиз, уларни предметнинг мавжуд бўлиши ва тараққиётни белгилайдиган зиддиятлар тоифасига бўлиш мумкин. Ички ва ташқи зиддиятлар. Ҳар қандай предметнинг ҳаракати ва ўзгаришида бирламчи ролни ички зиддиятлар ўйнайди. Ички зиддиятлар предметларнинг ўзларида вужудга келган қарама-қарши хоссаларнинг ўзаро таъсирини билдиради. Атомларда ядро билан электронлар, организмлардан ирсият билан ўзгарувчанлик, жамиятда бозор иқтисодиётининг ижобий ва салбий томонлари ўртасидаги қарама-қаршини ички зиддиятлар туркумига киради. Ташқи муҳитнинг предметга кўрсатган таъсири ҳам маълум қарама-қаршиликларни юзага келтиради. Ташқи зиддият предметнинг уни ўраб турган муҳит билан, муҳитдаги бошқа предметлар билан қарама-қарши муносабатда бўлишини билдиради. Бу хилдаги зиддият предметнинг ривожланиши учун янги имкониятлар яратиши ёки аксинча, юксалишига тўсқинлик қилиши мумкин. Буни ҳисобга олиш назарий ва амалий аҳамиятга эгадир. Инсон ва ижтимоий уюшмаларга нисбатан ташқи зиддият ролини ўйнаган табиат билан жамият ўртасидаги қарама-қаршиликларнинг таъсирини бугунги кунда техноген ва экологик ҳалокатларда кўриш мумкин. Мураккаб объектларда бир вақтнинг ўзида бир қанча зиддиятлар мавжуд бўлиши мумкин. Шу муносабат билан асосий ва асосий бўлмаган зиддиятларни фарқлаш лозим.\nДемак, асосий зиддият – объектнинг ҳаракати ва тараққиётида етакчи ролни ўйнайди, вужудга келишидан бошлаб бошқа объектга айлангунча амал қилади. Физик объектларда тўлқинли ва корпускуляр хоссалар ўртасидаги қарама-қаршиликлар асосий зиддият сифатида микрозаррачаларнинг табиатини белгилайди. Ирсият билан ўзгарувчанлик ўртасидаги зиддият биологик популяциянинг тараққиётини белгилайдиган асосий зиддиятдир. Асосий бўлмаган зиддият – ташқи ва ички омилларнинг ўзаро алоқадорлигидан, хилма-хил кучларнинг таъсиридан келиб чиққан ва иккинчи даражали ролни ўйнайдиган қарама-қаршиликни билдиради. Экилган ўсимликка нисбатан об-ҳавонинг ноқулай келиши, демографик ўзгаришларнинг иқтисодий тараққиётга салбий таъсир кўрсатиши асосий бўлмаган зиддиятлар қаторига киради.\nЮқорида изоҳланган зиддиятлар доимо ўзаро алоқадор бўлиб, ижтимоий субъектларнинг бир бири билан муносабатга киришиши орқали намоён бўлади. Зиддиятнинг келиб чиқиши учун онг зарур, шу сабабли ноорганик дунёда юз бераётган ҳаётий кўринишларни тўлақонли зиддиятлар қаторига киритиш нотўғридир. Масалан, фасллар алмашинуви, сувнинг тошни емириши, иссиқда қор ёки музнинг эриши ва ҳоказо. Шунингдек, бундай зиддиятларга ҳайвонларнинг яшаш учун курашини ҳам киритиб бўлмайди. Зеро, бу яшаб қолиш мақсадида ўз организмининг ҳаётий даражасини ушлаб туришдир. Демак, зиддиятлар асосини аввало, манфаатлар ва мақсадлар қарама-қаршилиги ташкил этади.\nХўш, турли хил мусобақалар зиддият турига кирадими? Албатта йўқ. Чунки мусобақа олдиндан белгиланган қоидаларга, келишувга асосан олиб борилади, зиддиятнинг ривожи ва унинг якуний хулосаларини эса олдиндан башорат қилиб бўлмайди.\nАввалгиси: Трусливый акт вандализма: В Бельгии осквернили памятник великой Натаван\nНавбатдаги:Ўзбекистон Республикасининг Президенти Шавкат Мирзиёев “Йил одами” деб эълон қилинди


Эртанги учрашув олдидан | "NAVBAHOR" FUTBOL JAMOASINING RASMIY WEB SAHIFASI\nЭртанги учрашув олдидан\n30 апрель куни Намангандаги “Марказий” ўйингоҳда бўлиб ўтадиган “Навбаҳор” ва “Обод” ўртасидаги учрашувга ҳар икки жамоа аъзолари ҳам тайёргарликни давом эттиришмоқда. Александр Волков бошчилигида шуғулланаётган футболчиларимиз бугун эрталаб ўйиндан олдинги сўнгги машғулотни ўтказишди. “Олмалиқ” билан ўтган ўйинда жароҳат туфайли қатнаша олмаган жамоамиз сардори Хайрулла Каримов ҳам умумий гуруҳда шуғулланаётганлигини айтиб ўтиш жоиз. Ҳозирда якка тартибда украиналик футболчи Владислав Павленко ва жароҳатидан кейин тикланиш жараёнини ўтказаётган Ғайрат Жўраевлар шуғулланишмоқда холос. Қолган футболчиларнинг барчалари соғ ва саломат. Айни пайтда Наманганга етиб келишга улгурган “Обод” жамоаси бугун кечки пайт ўйиндан олдинги сўнгги машғулотни “Марказий” ўйингоҳда ўтказади. Бобир Зуҳриддинов бошчилигидаги жамоа аъзолари шаҳримиздаги “Туркистон” меҳмонхонасига жойлашишган. Бугун соат 16.30да Тўрақўрғондаги “Ёшлик” ўйингоҳида ҳар икки жамоанинг ёшлари ўртасидаги учрашув бошланади. Айни пайтда ҳар икки жамоа ёшлари Тўрақўрғонга етиб келишга улгуришган.


“Шўртан” мавсумдаги илк йирик ғалабасини қўлга киритди / CHAMPIONAT.asia\n20:32Криштиану Роналдунинг опаси таъсирли хат ёзди 6 20:04Карикатура: "Олд Траффорд" ресторанида нима гаплар? 11 19:36"Барселона" ҳимоячисига янги шартнома таклиф қилмоқчи 6 19:28Жорий мавсум 4та гол урган "Сити" ҳимоячиси шартномани узайтирди 1 19:09U23 Осиё чемпионати. Барча чорак финал иштирокчилари маълум бўлди 31 19:06"Бавария"дан навбатдаги супер трансфер 10 18:51"Эспаньол" - "Барселона". Кўк-анорранглилар қайдномаси билан танишинг 15 18:25"Келажагимиз умидлари" футбол фестивали водийдан бошланади 19 18:14Севган қизини тепган "Ливерпуль" футболчиси 12 ой жамоат ишларида қатнашади 16 18:02Крис ван Пуйвельде болалар футболи мутахассислари учун тақдимот ўтказди 4 17:58ЛаЛига. Хафсалани пир қилганлар терма жамоасида Зидан ва 4 нафар "Реал" футболчиси бор 33 17:39Икки ҳужумчи "Лестер Сити"ни тарк этиши мумкин 2 16:35ЛаЛига президенти Испания чемпионатидаги ҳолатдан норози 31 16:08Фарғонанинг "Истиқлол" клуби иқтидорли футболчиларни жамоага қабул қилади 7 15:52Уолкотт "Эвертон" учун тиббий кўрикдан ўтди 8\n“Шўртан” мавсумдаги илк йирик ғалабасини қўлга киритди\n30 сен 20:47\nҒузорнинг “Шўртан” клуби 20-турни Ғузорда “Гулистон”га қарши ўтказиб йирик ғалабага эришди – 3:0.\nШу тариқа, ғузорликларнинг олий лигадаги 8 ўйинлик ғалабасиз серияси якунланди. Охирги марта “Шўртан” биринчи даврада, 11-турда Косонсойда “Навбаҳор” устидан ғалабага эришганди (1:0). Шундан сўнг бўлиб ўтган кетма-кет саккиз ўйинда “оқ бўрилар” рақибларини таслим қила олмай келишди.\nКлубнинг ўз майдонидаги охирги ғалабаси эса анча олдин қайд этилган. 20 апрель куни олий лиганинг 6-тури доирасида “Шўртан” “Қизилқум”ни таслим қилганди (2:0). Қарийб беш ойлик танаффусдан сўнг ғузорлик мухлислар ўз севимлилари иштирокидаги ғалабали ўйиннинг гувоҳига айланишди.\n“Шўртан” учун “Гулистон” устидан қозонилган ғалаба мавсумдаги дастлабки йирик ғалаба бўлди. Охирги марта клуб ўтган йилнинг ёзида рақиб устидан камида уч тўп фарқи билан ғолиб чиқа олганди. 2012 йил 17 августида Ғузорда “Андижон” тор-мор этилганди - 6:1. Шундан сўнг “Шўртан” олий лигада 19та ўйин ўтказди ва рақибни йирик ҳисобда таслим қила олмади. Ниҳоят 28 сентябрь оқшомида бу қора анъанага ҳам барҳам берилди.\nБундан ташқари “Шўртан”нинг ўзи учун яхши анъанаси давом этмоқда. Зоир Тўрақулов бошчилгидаги клуб олий лигада кетма-кет учинчи ўйинда ҳам гол ўтказгани йўқ. Дастлаб Ғузорда “Бунёдкор” билан, сўнгра сафарда “Олмалиқ” билан 0:0 ҳисобида дуранг ўйналганди. “Гулистон” ҳам “Шўртан” дарвозасига йўл топа олгани йўқ.


Бугун Арманистонда конституцияга ўзгартиш киритиш бўйича референдум ўтказилмоқда.\n24 январ 2021, Тошкент вақти: 18:12\nМазкур ўзгартишлар мамлакат президенти ваколатини камайтиришга¸ суд тизими мустаҳкамланишини ошириш ва ҳориждаги миллионлаб арманларни арманистон фуқаролигини олиши учун имкон беради.\nАҚШ ва Европа Иттифоқи референдумга қўйилган қўйилган ўзгартишларни маъқуллаб¸ улар Арманистонда демократияни кучайтиришга ëрдам беришини таъкидлади.\nТаклиф этилаëтган ўзгартишлар Европа Иттифоқи ëрдамида ишлаб чиқилган .\nРеферендум ҳақиқий¸деб топилиши учун ¸ арманистонлик сайловчиларнинг 3/1 овоз бериши керак.\nАрманистон мухолифат вакили Виктор Далакян президент Роберт Кочаряннинг очиқдан-очиқ референдумда “ха” деб овоз беришга чақирганидан шикоят қилди:\n"Кочарян референдум ҳақидаги қонун ва конституциянинг иккинчи моддасини бузди. Бу моддалар ошкора овоз беришни ман этади. Ошкора овоз бериш билан президент тўғридан-тўғри бошқаларни ҳам шундай қилишга ундади"¸ - деди Далакян.\nКеча пойтахт Ереванда мухолифат партиялари референдумдан норозлик билдириб намойиш ўтказди.


2018/2019 ЎҚУВ ЙИЛИ УЧУН ТЕСТ СИНОВЛАРИ САМАРҚАНДДАГИ БЕШТА СПОРТ ЗАЛДА ЎТКАЗИЛАДИ » Bulung‘ur hayoti газетаси\nGazeta: admin Қўйилган сана: 12-07-2018, 10:00 Рукун: ТАЪЛИМ Кўрилди 824\nДавлатимиз раҳбарининг 2017 йил 16 ноябрдаги “Республика олий таълим муассасалари бакалавриатига кириш тест синовларини ўтказиш тартибини такомиллаштириш тўғрисида”ги қарорига кўра, жорий йилда республикамиздаги олий ўқув юртларига кириш тест синовлари янгича тизим асосида ўтказилади.\nАйни пайтда Давлат тест марказининг Самарқанд вилояти бўлими томонидан ҳам вилоятдаги етти олий ўқув юрти бакалавриатига талабаларни қабул қилиш учун ўтказиладиган тест синовларини янги тартиб асосида, белгиланган қоидаларга тўла риоя этган ҳолда ташкил этишга қизғин ҳозирлик кўрилмоқда.\n– Жорий йилдан бошлаб олий таълим муассасаларининг бакалавриатига ўқишга қабул қилиш учун кириш тест синовлари 1-15 август кунлари Тошкент шаҳридаги “Ўзэкспомарказ” миллий кўргазмалар мажмуаси павильонларида ва унинг ҳудудида ўрнатиладиган қўшимча йиғма павильонларда, шунингдек, катта сиғимдаги бошқа биноларда, вилоят марказларида эса – олимпия захиралари коллежлари ёки бошқа ташкилотларнинг катта сиғимдаги биноларида ўтказилиши белгиланди, – дейди Давлат тест маркази Самарқанд вилояти бўлими бошлиғи Э.Исроилов. – Мазкур тартиб асосида вилоятимиздаги олий ўқув юртларига кириш тест синовларини ўтказиш учун Самарқанд шаҳридаги Даҳбет ва Рудакий кўчалари кесишмаларида жойлашган таълим муассасалари – спортнинг ўйин турлари ва енгил атлетикага ихтисослаштирилган болалар ва ўсмирлар спорт мактаби, Самарқанд давлат университети академик лицейи ва Самарқанд педагогика ва хизмат кўрсатиш касб-ҳунар коллежининг 5 та катта сиғимдаги спорт заллари танланди. Тест синовлари ушбу спорт залларида икки навбатда – эрталаб соат 8:00 да ва куннинг иккинчи ярмида соат 15:00 да бошланади. Бир навбатда 102 гуруҳда 3060 нафар абитуриент тест синовлари топшириши мумкин. Шунингдек, мазкур иншоотларда 5 нафар бино раҳбари, 6 нафар Давлат тест маркази вакили ҳамда ҳар бир гуруҳда иккитадан гуруҳ назоратчиси бўлади.\nҲозирда биноларда жорий таъмирлаш ишлари олиб борилиб, тест жараёнларини ташкил этиш учун зарур шароитлар яратилмоқда. Ҳар бир залга 10-15 тагача кондиционер ўрнатилиши режалаштирилган. Шунингдек, Давлат тест маркази штаб ва сервер хоналари, тиббий хоналар ташкил этилиб, жиҳозланмоқда.\nТест синовлари ўтказиладиган залларда ҳар бир абитуриент учун алоҳида стол ва стул қўйилади. Столда абитуриент бажариши керак бўлган ишлар кетма-кетлиги чизмада кўрсатилади. Қадоқланган сув, ручка бўлади.\nҲудудда 400 дан ортиқ видеокамера, шахсни аниқлайдиган идентификациялаш воситалари ўрнатилади. Бу воситалар тест синовлари ўтказиладиган жойларда иштирок этишга рухсат берилмаган шахслар аниқланса, автоматик тарзда сигнал беради.\nЗаллардаги тест жараёнлари ҳудуд яқинидаги Сиёб тиббиёт коллежи ҳовлисида ўрнатиладиган ўндан ортиқ мониторларда тўғридан-тўғри намойиш этилади. Ҳар бир ота-она ўз фарзандининг бинога кириши, тест жараёнининг боришини кузатиб туриши мумкин.\nБу йил тест топшириқлари китобида ҳар бир фандан 30 тадан савол берилади. Бир фан бўйича саволларга бир соатдан вақт ажратилади. Залда катта экранда таймерлар қўйилиб, 3 соатдан орқага қараб ҳисоблайди. Тест жараёни тугагандан сўнг абитуриент тест топшириқ китоби ва жавоблар варақасини топшириши лозим. Акс ҳолда у синовдан четлаштирилади.\nКириш тест синовлари натижалари тест ўтказилган куннинг эртасига Давлат тест марказининг расмий веб-сайтида эълон қилинади.\nШу пайтгача жойларда Давлат тест марказининг вакиллари фаолият кўрсатган бўлса, эндиликда бўлимлар ташкил этилди. Самарқанд вилоятида ҳам Давлат тест марказининг бўлими очилиб, Самарқанд педагогика ва хизмат кўрсатиш касб-ҳунар коллежида жойлашди.\nБўлим томонидан 1-4 май кунлари тест синовларига гуруҳ назоратчиси сифатида жалб этиладиган 828 нафар таълим муассасаларираҳбар ходимлари ва педагоглар жараённи ўтказиш бўйича ўқитилди. 17 май куни эса спортнинг ўйин турлари ва енгил атлетикага ихтисослаштирилган болалар ва ўсмирлар спорт мактаби залида тест синовлари жараёни репетицияси уюштирилди.\nСамарқанд давлат университети академик лицейининг 240 нафар ва Самарқанд давлат тиббиёт институти академик лицейининг 60 нафар битирувчи босқич ўқувчилари репетиция жараёнида шартли абитуриентлар сифатида қатнашди. Улар бинога кириш жойида ўрнатилган шахсни идентификациялаш видеокамераси орқали 21 дақиқада шахси аниқланган ҳолда, белгиланган тартибда текширилиб, залга киритилди.\nУшбу жараёнда ички ишлар идоралари ходимлари ва бошқа соҳа вакилларига тест синовлари ўтказиладиган кунларда амалга ошириши лозим бўлган вазифалари, ваколат ва мажбуриятлари тушунтирилди.\nБу каби чора-тадбирлар тест синовларининг адолатли, шаффоф ҳолда ўтишини таъминлашга хизмат қилади.


МЕЪДА ИЧАК КАСАЛЛИКЛАРИ БЎЙИЧА КЛИНИК ПРОТОКОЛЛАР ТЎПЛАМИ\n6. Беморда асоратлар бўлса, жўнатиш мезонлари\nАсоратлар ривожланса, тиббий ёрдам кўрсатиш қадамлари:\n* Қизилўнгач стриктурси –МТШси жарроҳлик бўлимига.\n* Қизилўнгач яраси – МТШси жарроҳлик бўлимига.\n* Баррет қизилўнгачи ривожланса – вилоят онкологик диспансерига.\n* Қизилўнгач аденокарциномаси – вилоят онкологик диспансерига.\n7. Кейинчалик ҚВП назоратида бўлиши керак\n* Парҳез режими: диспепсия белгилари авж олмаслиги учун қуйидаги маҳсулотларни чеклаш керак: кофе, шоколад, кофеин сақловчи маҳсулотлар, ёғлар, зираволар, цитрус мевалар, томат. Кечқурун ва ухлашдан олдин овқат қабул қилмаслик.\n* Ностероид яллиғланишга қарши воситалар, глюкокортикостероидларни тўхтатиш.\n* Алкоголь ичиш ва чекишни тўхтатиш.\n* Тана вазнини назорат қилиш.\n8.\tҚВП шароитида диспансеризация қилиш\nГЭРК бор беморлар диспансеризацияда туриши шарт эмас.\nГЭРКни даволашда ППИнинг стандарт дозаси\n1. Омепразол 20 мг 2. Лансопразол 30 мг\n3. Пантопразол 40 мг 4. Рабепразол 20 мг\n5. Эзомепразол 20/40 мг\nГЭРКли беморларни олиб бориш кетма-кетлиги\nМЕЪДА ВА 12 БАРМОҚЛИ ИЧАК ЯРА КАСАЛЛИГИ\nХКТ рақами – 10:\nK25 Меъда яра касаллиги\nK26 12 бармоқли ичак яра касаллиги\nМеъда ва 12 бармоқли ичак яра касаллиги – сурункали қайталанувчи касаллик бўлиб, меъда ва 12 бармоқ ичак соҳасида яра ҳосил бўлади.\nСаломатлик ва тиббий статистика институти ва Ўзбекистон Республикаси Соғлиқни сақлаш вазирлиги маълумотига кўра, меъда ва 12 бармоқли ичак яра касаллиги умумий кўрсаткичи ва бирламчи касалланиш 526дан 381,22гача ҳамда 95,7дан 37,9 гача 2007-2011 йиллар оралиғида камайган.\nОбсервацион текширувларга кўра НР-инфекцияси тарқалиши Ўзбекистонда 80 фоизни ташкил қилади. Мета таҳлил шуни кўрсатадики, эрадикация қилинган инфекция яра даволаниши, қайталаниши ва асоратларни камайтиришга олиб келади.\n* анамнезда ЯК бўлиши;\n* оилавий анамнезда меъда хавфли ўсмаси бўлиши;\n* ёш > 65 ёш;\n* эркак киши;\n* НЯҚВ, глюкокортикостероидлар қабул қилиш;\n* алкоголь ичиш.\nҚВП шароитида ташхислаш ва даволаш\nАнамнезда ЯКги, оилавий анамнезда меъда хавфли ўсмаси бўлши, НЯҚВ ёки ГКС қабул қилиш.\nОғриқ бўлиши – яра касаллигининг асосий белгиси. Оғриқ симилловчи, босувчи бўлиб, ханжарсимон ўсиқ остида ёки чап қовурға остида бўлади. Оғриқ қизилўнгач бўйлаб тарқалиши, кўп миқдорда кекириш, жиғилдон қайнаши, яра касаллиги кўпинча кардиянинг етишмовчилиги ва меъда-қизилўнгач рефлюкси билан кузатилади. Оғриқ ўнг елка, ўнг ёки чап қовурға остига тарқалади, бу жараёнга ўт йўллари ва меъда ости бези қўшилганидан дарак беради.\nОғриқ характери ва жойлашиши\n* Меъда яраси – эрта оғриқ; меъда юқори қисми яраси (кардиал қисм), овқатдан сўнг дарров бошланиши, кўпинча аччиқ ва/ёки иссиқ овқатлардан кейин пайдо бўлувчи оғриқлар; агар яра меъда танаси ёки тубида жойлашса (медиогастрал яралар) оғриқ овқатдан 20-30 дақиқадан сўнг бўлиб, кам ҳолларда тунда кузатилади.\n* Яра привратник атрофида ва 12 бармоқли ичакда бўлса – кечки оғриқлар; агар яра 12бармоқли ичакнинг пиёзча ёки меъданинг антрал қисмида бўлса, наҳорги оғриқлар (оч қоринга), тунги оғриқлар 1,5-2 соатдан сўнг овқатдан кейин намоён бўлувчи (кечки оғриқлар). Оғриқ овқатдан кейин камаяди. Кучли оғриқлар яранинг привратник каналида жойлашганида кузатилади, овқатдан 40 дақиқа – 1 соатдан кейин пайдо бўлади.\nАсоратлар келиб чиқса – қора, кўмирсимон ахлат, қон қусиш, камқонлик, тана вазни камайса (> 10 %) бемор КТМПга гастроэнтеролог кўригига жўнатилади.\n2. Клиник кўрик: ҳаёт учун керакли кўрсаткичларни баҳолаш: пульс, артериал қон босими, ҳарорат; бўй ва вазнни ўлчаш, ТВИни ҳисоблаш; тери ранги; тил кўриги. Пальпатор эпигастрал соҳадаги оғриқни текшириш.\n3.\tЛаборатор-инструментал текширувлар:\n* Умумий қон таҳлили.\n* Умумий ахлат таҳлили.\n* Ахлатни яширин қонга текшириш.\n* Беморга касаллик бўйича, сабаби, даволаш мақсади ва лозимлиги, соғлом турмуш тарзи ҳақида маълумот бериш керак. (Соғлом турмуш тарзни тарғибот қилиш).\n* Чекишни тўхтатиш. Беморларда чекишни тўхтатиш, бу ўз навбатида рецидив давомийлиги ва сонини камайтиради, даволаш эффективлигини оширади.\n* Алкоголь ва кофени чеклаш. Алкоголь ва кофени ичишни камайтириш ёки чеклаш.\n* Рационал овқатланиш. Парҳезга риоя қилиш, кам-камдан, тез-тез, кам миқдорда овқатланиш, кунига 4-5 маҳал. Таомномадан аччиқ, тузланган, дудланган маҳсулотларни чиқариб ташлаш, чунки булар белгиларнинг ривожланишига олиб келади.\n* Агар бемор НЯҚВ қабул қилаётган бўлса, тўхтатиш.\nУч компонентли эрадикацион даво\n1-қатор стандарт уч компонентли эрадикацион даво 14 кунга берилади ва қуйидагилар киради:\n* омепразол 20 мг.дан кунига 2 маҳал;\n* амоксициллин 1 г.дан кунига 2 маҳал;\n* метронидазол 250 мг.дан кунига овқатдан сўнг 4 маҳал.\n* Касаллик белгилари бўлмаса – ҳаёт сифати яхшиланади.\n* Яра дефекти чандиқланиши (ЭФГДСда исботланиши).\n* НР-инфекцияси йўқлиги.\nКТМП гастроэнтерологи кўригига жўнатиш мезонлари\n* 1-қатор давонинг самарасизлиги.\n* Ташхисни асослаш учун ЭФГДС қилиниши.\n* Нр-инфекциясини аниқлаш учун.\n* Асоратлар кузатилса; қон кетиши, қорайган, кўмирсимон ахлат, кучли чидаб бўлмас оғриқлар, қон қусиш, тана вазни камайиши.\nКТМП шароитида ташхислаш ва даволаш\n1. Шикоятлар анамнез йиғиш.\n2. Клиник кўрик.\n3. Лаборатор-инструментал текширувлар (ҚВПдан ташқари яна қўшимча текширувлар).\n* Ташхисни тасдиқлаш мақсадида – ЭФГДС қилиш.\n* НР-инфекциясини аниқлаш учун – уреаза нафас тести.\n* Морфологик текширувлар – атрофия, дисплазия ёки неоплазияни ташхислаш учун.\n* Меъда шиллиқ қаватидан биопсия олиш.\n* Қуйидаги тўрт компонентли давони гастроэнтеролог 14 кунга буюради:\n- омепразол 20 мг, 2 таблеткадан кунига 2 маҳал;\n- амоксициллин 1 г.дан кунига 2 маҳал;\n- кларитромицин 500 мг.дан кунига 2 маҳал;\n- висмут субцитрати 120 мг.дан кунига 3 маҳал, овқатдан 30 дақиқа олдин ва 4-мартаси – уйқудан олдин.\n4. Симптоматик даво\nТўрт компонентли даводан кейин оғриқ бўлса, симптоматик даво буюрилади, омепразол 20 мг.дан кунига 2 маҳал, 3 кун мобайнида, сўнг 10 мг.дан 2 ҳафта давомида берилади. Оғриқ йўқолса, даво бошқа ўтказилмайди.\n5. Даволаш самарадорлиги мезонлари\n6. МТШдаги ички касалликлар бўлимига жўнатиш мезонлари\n* 2-қатор терапиясидан кейин давонинг самарасизлиги.\n* ЯКнинг асоратлари ривожланиши (қон кетиши, пенетрация ёки перфорация).\n* Катта (3 см) ва жуда катта яра бўлиши (3 см.дан катта).\n* Меъда ичак тизими ёндош касалликлари (сурункали гепатит, жигар циррози, сурункали панкреатит авж олиш даври).\nМТШ шароитида ташхислаш ва даволаш\n1. Шикоят ва анамнез йиғиш.\n3. Лаборатор-инструментал текширувлар (қўшимча текширувлар ҚВПдан, КТМП-дан ташқари):\n* Умумий қон таҳлили (тўлиқ).\n4. МТШ даволаш\n* 2 қатор давосидан кейин, Helicobacter pylori эрадикация қилинмаса, Helicobacter pyloriга сезувчан антибиотик олиш тавсия этилади (бунинг учун ахлат ёки ЭГДФС орқали олинган меъда биоптатини экиш лозим). МТШ ички касалликлар бўлимида даволаниши керак.\n* Асоратлар ривожланса (қон кетиш, перфорация, пенетрация, привратник стенози) МТШ- жарроҳлик бўлимида даволаниши керак.\n6. ҚВПда реабилитация ишлари\n* Жарроҳликдан кейинги жароҳатга ишлов бериш ва жарроҳлик давосидан кейин беморларни парваришлаш.\n* Беморга мос парҳез танлаш (мумкин бўлмаган маҳсулотларни тўхтатиш ёки чеклаш).\n* Меҳнат ва дам олишни тартиблаш, жисмоний тарбия билан шуғулланиш.\n* НЯҚВ ва ГКСлар қабул қилмаслик.\n* Алкоголь ва чекишни тўхтатиш.\n* Санатор-курорт даво.\n7. ҚВП шароитида диспансеризация қилиш\n* Меъда яра касаллиги бор беморларни диспансеризацияга олиш.\n* Меъда яраси битгандан сўнг, қайта ЭГДС 3 ва 6 ойдан кейин қилинади. Фақат яра белгилари бўлса ЭФГДС қилиниши лозим. Шу мақсадда КТМПга жўнатилади.\n* Меъда шиллиқ қаватида атрофия бўлса, хавфли ўсмаларнинг олдини олиш ҳолатларини эрта ташхислаш учун қайта ЭГДС биопсия билан олиниши керак, 2-3 йилда 1 марта олинади. Шу мақсадда КТМП мутахассисига жўнатилади.\nЯК бор беморларни олиб бориш кетма-кетлиги\nИзоҳ: – ошиши, – пасайиши, N – норма.\nХКТ рақами 10:\nВ 18 – сурункали вирусли гепатит В 18.0 – сурункали вирусли гепатит В дельта-агентли В 18.1 – сурункали вирусли гепатит В дельта – агентсиз\nВ 18.2 – сурункали вирусли гепатит С (СВГ-С)\nСурункали гепатит – жигарнинг 6 ойдан ортиқ яхшиланмай давом этувчи полиэтиологик тарқалган яллиғланиш касаллиги бўлиб, жигар архитектоникаси сақланган ҳолда ҳар хил морфологик ўзгаришлар, гепатоцеллюляр некроз ва жигар яллиғланиши кузатилади.\nРеспубликамизда жигарнинг аралаш (диффуз) касалликлари сурункали вирусли В, С, В+Д гепатитлари билан 60 фоизгача ифодаланади. Республика саломатлик маркази маълумотларига кўра 2012 йилда сурункали гепатит билан касалланиш 100 минг аҳолига 267,2 фоизни ташкил этган. Сурункали гепатит В ва Снинг хавфли асоратлари жигар циррози ва гепатоцеллюляр карциномадир.\n* Ҳозирда ва илгари инъекцион наркотиклар қабул қилиши.\n* Бир қанча жинсий жуфтликлар, жинсий жуфтида ВГ бўлса.\n* Қон қуйиш ва парентерал муолажалар.\n* Перинатал инфицирланиши (онадан болага ўтиши, агар ВГси бўлса).\n* АлАТ ва АсАТ ошиши.\n* ОИВ-инфекцияси бўлса.\n* Оиласидагилардан бирида гепатит B ёки С бўлиши.\n* ВГ кенг тарқалган жойда иммигрант бўлиш ва сайёҳатга бориши.\n* Маиший воситалардан фойдаланиш ёки маникюр асбоблари, тиш чўткаси, соқол олгичдан фойдаланиш.\n* Татуаж ёки пирсинг.\nОхирги 6 ойда иштаҳа пасайиши, қусиш, ҳарорат кўтарилиши, ўнг қовурға остида оғриқ, сариқлик, ахлат оқариши, сийдик тўқ рангда бўлиши, тери қичиши, қичиш излари; теридан озгина кўтарилган сариқ рангли – чегараланган пилакча қовоқда жойлашиши, қонаш; бўғимларда оғриқ; озиш, ҳолсизлик, чарчаш, уйқучанлик ёки уйқусизлик, қўзғалувчанлик бўлса.\n"Саломатлик-3" лойиҳасини татбиқ этиш марказий бюроси. Ижрочи директор В. ҲАКИМОВ. 100007, Тошкент шаҳри, Паркент кўчаси, 51, Тошкент врачлар малакасини ошириш институти, 3-қават. Телефонлар: 268-08-19, 267-73-47. 268-25-39 (факс). E-mail:office@jpib.uz Лойиҳа материалларини Ибодат СОАТОВА тайёрлади.


Чегаралар ёпилгач, Ўзбекистонда қолиб кетган россиялик қиз ҳикояси - Zamin.uz\n15:05 / 24 марта 2020\nЧегаралар ёпилгач, Ўзбекистонда қолиб кетган россиялик қиз ҳикояси\nЎзбекистон 16 мартдан бошлаб бошқа давлатлар билан барча авиарейсларни бекор қилди, мамлакатга автотранспортда кириш-чиқиш йўллари ҳам ёпилди. Россияга парвозлар фақатгина чартер рейслар орқали амалга оширилмоқда. Мамлакатда қолиб кетган россияликлар қаттиқ карантин, элчихона сусткашлиги ва режалаштирилмаган чиқимларга дуч келяпти.\nСаёҳатчилар ўзга юртда фавқулодда ҳолат режимида яшамоқда: кўчага фақат озиқ-овқат учун чиқиш мумкин, меҳмонхона ва ижрачилар исталган вақтда уларни кўчага чиқариб юбора олади. TJournal россиялик саёҳатчининг Ўзбекистонда дуч келган қийинчиликлари ҳақида ёзди.\n16 март куни тўрт нафар дўстимиз билан дам олиш учун Ўзбекистонга келдик — бизнинг самолётимиз мамлакатга кирган сўнгги рейс бўлиб қолди. Бундан бир кун олдин Ўзбекистонда коронавирус билан касалланиш бўйича биринчи ҳолат қайд этилгани ҳақида хабар топгандик. S7 авиакомпанияси вакиллари учсак бўладими деб сўраганимизда, улар ‘Режага кўра учамиз, ҳеч қандай муаммо бўлмайди’, дейишди.\nСамарқандга қўнганимиздан сўнг, бизга авиакомпания ортга қайтувчи рейсни бекор қилгани, чипта пули эса 30 кун ичида қайтарилиши ҳақида ёзилган хабар келди. Биз Россия элчихонаси билан боғланиб, юртимизга қайтиш учун анкеталарни юбордик, аммо улар ҳеч қандай ёрдам беролмасликларини билдирди. Бир ярим соат ичида боғланишга муваффақ бўлган авиакомпания вакиллари ҳам худди шу жавобни қайтарди. Ўзбекистондаги элчихонанинг айтишича, улар фақатгина чартер рейслар ҳақида хабар беради, шу сабабли уларнинг ижтимоий тармоқлардаги саҳифаларини кузатиб боришимиз керак экан. Россияга қачон қайта олишимиз мумкинлиги ҳақида ҳеч нарса дейишмади.\n20 март куни яна бир бор элчихонага қўнғироқ қилиб, қаерда яшашимиз кераклигини сўрадик — ижарага олган квартирамиз муддати тугаётган эди. Улар ‘қариндош ёки дўстларникида яшаб туриш’ни маслаҳат берди. Ажойиб жавоб, ахир ҳар кимнинг исталган давлатда беш нафар меҳмонни белгиланмаган муддатга кутиб оладиган қариндошлари ёки дўстлари бор.\nШаҳарда ҳеч қандай ваҳима бўлмаса-да, сотувчилар ва кўплаб маҳаллий аҳоли ниқобларда юрар, суҳбатлар фақат коронавирус ҳақида эди. Шаҳарда муҳит тинч бўлишига ва қариндошлар қўллаб-қувватлови борлигига қарамай, сафар максимал даражада ёқимсиз бўлди. Элчихона ва авиакомпаниядагилар тўғридан-тўғри бизнинг кераксиз эканлигимизни ва ҳеч қандай ёрдам кутиш керак эмаслигини маълум қилди. Интернетдан фойдалана олмайдиган кексалар бу каби вазиятдан қандай чиққан бўлиши мумкинлигини ўйлашнинг ўзи қўрқинчли.\nЧегаралар ёпилганидан сўнг, барча рейслар фақат Тошкентдан учаётгани вазиятни мураккаблаштирди — Самарқанддан пойтахтгача тўрт соатлик йўл. Самолётда бўш жой борлиги тўғрисида маълумот эса парвоздан икки соат олдин пайдо бўлади. Тошкентга келишга ва рейсларни шу ердан кузатишга мажбур бўлдик.\nUzbekistan Airways’нинг чартер рейслари орқали Москвага қайтдик — авиакомпания аввалига рейси бекор қилинган йўловчиларни рўйхатдан ўтказди, шундан кейингина бўш ўринлар сотилди. Биз самолётда қолган охирги беш ўринни сотиб олдик — ҳар бир чипта 30 минг рублдан сотилди, бу икки томонга қатнаш учун сотилган чипталардан ҳам қимматроқ.\nUzbekistan Airways’дан ташқари ‘Аэрофлот’ билан ҳам учиш мумкин эди. Икки марта қўнишни амалга ошириш орқали икки кун давом этадиган парвоз учун чипта нархи 83 минг рублни, тўғридан-тўғри рейсдаги бизнес-класс учун чипта эса 159 минг рублни ташкил этди.\nЎзбекистонда пулсиз қолганлар нима қилиши керак — билмадим. Элчихона эвакуация учун махсус бортлар ҳақида гапираётган бўлса-да, бироқ аслида ҳар бир йўловчи чипталарни ўзи сотиб олмоқда, элчихона ҳеч қандай ёрдам кўрсатгани йўқ.\n21 март куни уйга қайтиб келдик. Самолётда кимёвий ҳимояланган костюм кийиб олган стюардесса бизга анкеталар тарқатди, Москва аэропортида эса тепловизорлар билан тана ҳароратимизни ўлчашди. Энди икки ҳафта уй карантинида ўтиришимиз керак.\nЎзбекистонда яна беш нафар фуқарода коронавирус инфекцияси аниқланди\nЎзбекистонда коронавирус қайд этилганлар сони 8 нафарга етди\nЎзбекистонда карантин қоидаларини бузганлик учун жавобгарлик белгиланган\n20 нафар россиялик коронавирус туфайли Ўзбекистонда қолди


Кучли шамол Москвадаги Кремль саройини шикастлади MOSKVA. TASS - Kazinform - Москвадаги Кремль саройи кертешлари кучли шамол туфайли шикастланди. Бу ҳақда Федерал хавфсизлик хизмати матбуот ва жамоатчилик билан алоқалар бўлими тасдиқлади, дея хабар беради Kazinform TASSга таяниб.\nҚозоғистоннинг аксарият қисмида кун иссиқ бўлади NUR-SULTAN. Kazinform - «Қазгидромет» РДК яқин уч кунлик об-ҳаво маълумотини эълон қилди, деб хабар беради Kazinform.\nОб-ҳаво: Яқин уч кунда Қозоғистоннинг баъзи ҳудудларида совуқ ва бўрон бўлади NUR-SULTAN. Kazinform - Синоптиклар 21-23 октябр кунлари кутилаётган об-ҳаво маълумотларини эълон қилишди, деб хабар беради Kazinform Қазгидрометга таяниб.\nМутахассислар прогнози: Қозоғистонда қиш қандай бўлади NUR-SULTAN. Kazinform - 2021 йил ноябр - 2022 йил март ойлари учун Қозоғистон Республикаси учун мавсумий об-ҳаво прогнози «Қазгидромет» РДК томонидан эълон қилинди, деб хабар беради Kazinform\nЯқин уч куннинг об-ҳаво маълумотлари NUR-SULTAN. Kazinform – «Қазгидромет» РДК 19-21 октябр кунлари кутилаётган об-ҳаво маълумотларини эълон қилди, деб хабар беради Kazinform.\n16-18 октябр кунлари Қозоғистонда иссиқ об-ҳаво кутилмоқда NUR-SULTAN. Kazinform - Қозоғистон ҳудудида кенг миқёсли антициклон ўз таъсирини ўтказишда давом этмоқда, деярли бутун республикада қуруқ, илиқ об -ҳаво кутилмоқда. Бу ҳақда Kazinform хабар берди.\nҚозоғистонда яқин уч кун ичида об-ҳаво қандай бўлади NUR-SULTAN. Kazinform - «Қазгидромет» РДК 14-16 октябр кунлари кутилаётган об-ҳаво маълумотини тақдим этди, деб хабар беради Kazinform.\nЯқин кунларда Қозоғистон шимолида қор ёғади NUR-SULTAN. Kazinform - «Қазгидромет» РДК 12-14 октябр кунлари кутилаётган об-ҳаво маълумотларини эълон қилди, деб хабар беради Kazinform.\nКейинги уч кунда Қозоғистонда ҳаво иссиқ бўлади NUR-SULTAN. Kazinform - Синоптиклар мамлакатда 7-9 октябр кунлари об -ҳаво қандай бўлишини прогоз қилишди, дея хабар беради Kazinform «Қазгидромет» РДК матбуот хизматига таяниб.\nДам олиш кунлари об-ҳаво маълумотлари NUR-SULTAN. Kazinform – «Қазгидромет» РДК 2-4 октябрь кунлари кутилаётган об-ҳаво маълумотларини эълон қилди, деб хабар беради Kazinform.\nЯқин уч кун ичида Қозоғистонда олти даражагача совуқ бўлиши кутилмоқда NUR-SULTAN. Kazinform - «Қазгидромет» РДК 30 сентябрдан 2 октябргача кутилаётган об-ҳаво маълумотларини эълон қилди, деб хабар беради Kazinform.\nЯқин уч куннинг об-ҳаво маълумотлари NUR-SULTAN. Kazinform – «Қазгидромет» РДК 28-30 сентябр кунлари кутилаётган об-ҳаво маълумотларини эълон қилди, деб хабар беради Kazinform.\nДам олиш кунлари қор ёғади NUR-SULTAN. Kazinform – «Қазгидромет» 25-27 сентябрь кунлари кутилаётган об-ҳаво маълумотларини эълон қилди, деб хабар беради Kazinform.\nЯқин кунларда ҳаво ҳарорати 9 даражагача пасаяди NUR-SULTAN. Kazinform – «Қазгидромет» 23-25 сентябрь кунлари кутилаётган об-ҳаво маълумотларини эълон қилди, деб хабар беради Kazinform.\nОб-ҳаво: Қозоғистонда айрим ҳудудларида ҳаво салқин бўлади NUR-SULTAN. Kazinform – «Қазгидромет» РДК 14-16 сентябр кунлари кутилаётган об-ҳаво маълумотларини эълон қилди, деб хабар беради Kazinform.\nКамерунда қор ёғди YAOUNDE. Kazinform - Африканинг марказий қисмидаги Камерунга қор ёғди. Бу ҳақда маҳаллий CRTVwеb телеканали ўзининг Twitterдаги расмий саҳифасида маълум қилди, деб хабар беради Kazinform.\nЯқин уч куннинг об-ҳаво маълумотлари NUR-SULTAN. Kazinform – «Қазгидромет» РДК 7-9 сентябр кунлари кутилаётган об-ҳаво маълумотларини эълон қилди, деб хабар беради Kazinform.\nҚозоғистонда дам олиш кунлари об-ҳаво қандай бўлади NUR-SULTAN. Kazinform - Қазгидромет 4-6 сентябр кунлари кутилаётган об -ҳаво маълумотини эълон қилди, деб хабар беради Kazinform.


Нобел мукофотига сазовор бўлган биринчи мусулмон олим\nАҳмад Ҳасан Зувайл 1946 йил 26 февралда Миср Араб Республикасининг Даманҳур шаҳрида оддий бир оилада дунёга келди.\nОтаси Дасуқ шаҳридаги шифохонада техник кузатувчи вазифасида ишлар эди. У уч қиз ичида танҳо ўғилдир. Опа-сингиллари: Ҳоним, Сиҳам ва Ниъмалар.\nОила муҳити болакайни ёшлигиданоқ муваффақиятига ундар эди. У болалигида хонасининг эшигига “доктор Аҳмад Зувайл” деб ёзиб қўйган эди. У ёшлигига қарамай уй, манзил жиҳозлари устида тажриба олиб борар эди.\nАҳмад тўрт ёшга кирганида оиласи билан бирга Кафрушшайх вилоятига қарашли Дасуқ шаҳрига кўчиб ўтди. У ўша ерда вояга етиб, асосий таълимни мана шу шаҳарда олади.\nАҳмад Зувайл бошланғич таълимни Дасуқ шаҳрида ўтаб, бошланғич ва таянч босқичи дипломини “ан-Наҳза” номли мактабда қўлга киритди. Академик лицей дипломини эса “Дасуқ” мактабида қўлга киритди.\nУмумий лицей дипломини қўлга киритгач, Искандария университетидаги илм-фан факултетига ўқишга кириб, у ерда 1967 йили химия соҳасида бакалаврлик имтиёзни қўлга киритди. Факултетда декан лавозимида ишлади. Сўнгра “ёруғлик илми” хусусида тадқиқот олиб бориб, магистр даражасига эга бўлди.\nДоктор Аҳмад Зувайл амалий келажакдаги ишини 1966 йили Искандария шаҳридаги Shell номли ширкатда ишлашдан бошлади.\nАмерика Қўшма Штатлари стипендияси билан у ерга сафар қилиб, Пенсилвания университетида лазер илми бўйича докторлик диссертациясини ҳимоя қилди. Сўнгра, 1974-1976 йиллари Калифорниянинг Беркли университетида тадқиқотчи бўлиб ишлайди. Сўнгра Калтех технология институтига кўчиб ўтди. У Америкадаги энг катта ўқув даргоҳларидан биридир. 1982 йили Америка фуқаролигига қабул қилинди. Бу киши Калтех билим юрти ичида илмий мансабга кўтарилди. Охири бориб, мазкур даргоҳда химия фанидан “етакчи устоз” даражасига кўтарилди. Бу нарса Америка университетларининг энг олий илмий мансабидир.\n1991 йили Аҳмад Зувайл химия бўйича нобел мукофотига сазовор бўлди. Бу билан у киши мусулмон ва араблар ичида химия бўйича биринчи нобел мукофотини қўлга киритган шахс бўлди. Бундан аввал Нажиб Маҳфуз адабиёт соҳасида, Муҳаммад Анвар Садат тинчлик бўйича нобел мукофотини қўлга киритишган эди.\nАҳмад Зувайл бир неча мансабларда ишлаб келган.\nМасалан, Linus Pauling институтида химия моддасидан етакчи устоз лавозими.\nКалифорниядаги технология институтида устоз вазифаси.\nАтом илмлари лабараториясида директори лавозими.\nScience ва Nature каби халқаро илмий журналларда Аҳмад Зувайлнинг 350 дан ортиқ илмий тадқиқотлари нашр этилди.\nАмериканинг уйғонишига ҳисса қўшган машҳур шахслар ўрнидан жой эгаллади. Америкадаги лазерь олимларидан 29 тасининг ичида 18-ўринни эгаллади. Ушбу рўйхат ичида Альберт Эйнштейн ва Александр Грэхем Белллар бордир.\nАҳмад Зувайл фемтосекундлик спектроскопия (Femtosecond Spectroscopy) яъни, лазер ёрдамида ишлайдиган ғоятда тез тасвирга тушириш низомини ихтиро қилди. Фемтосекундда суратга тушириш дегани у - сониянинг минг миллиарддан бир улушича муддат, деганидир. Яъни 15та ноль бўлиб (10−15 ёки 0.000 000 000 000 001)дир.\nБу вақт бирлигининг бир секунддаги улуши бир секунднинг 32 миллион йилдаги улушига тенгдир.\nБу илмий кашфиёт молекулалар реаксиаси жараёнини нафақат кузатиш, балки исталган вақтда уларни ўзгартириш учун аралашиши имконини ҳам беради. Биз уч ўлчамли фазода молекулалар ва атомларнинг ҳаракат картасини тузамиз. Натижада уларни кўрибгина қолмай, балки ҳаракатларини кузатиш, ўзаро тортишиш қонунларини ўрганиш, молекулалар ва атомларнинг бир-бирига интилиши ва қочиши, қўшилиши ва бўлиниши қандай кечишини аниқлаш мумкин бўлади.\nЯнги асрнинг бу илмий мўжизасини оддий тирик тўқималардан азон муаммоларига қадар мураккаб моддаларнинг табиати ва қонуниятларини ўрганишга қаратилади. Буларнинг барчаси энг оддий зарраларни билиш ва тушунишни талаб қилади. Бу илм ҳосиласи пировард натижада инсониятга тирик организмдаги барча жараёнларни бошқариб турувчи инсон тўқималарини бошқаришни ўрганиш имкониятини беради. Олимлар тирик организмдаги жараёнларни ирсиятга мувофиқ ирсий белгиларни – хулқ атворини, турли наслий касалликларини келиб чиқиши даражасида ўрганиш имконига эга бўладилар. Ниҳоятда катта тезликда содир бўлаётган ибтидоий заррачаларнинг феъл-атвори, тузилиши, ҳалок бўлиши, бўлиниши жараёнларини лазер нури ёрдамида плёнкага қайд этиш мумкин. Бу нарса худди футбол матчининг секинлаштирилган кино тасвирини эслатади.\nАҳмад Зувайл: “Мен молекулалар ва энг майда зарраларнинг руҳиятини (психологиясини) ўрганиб чиқдим. Кимёвий реаксиялар жараёнида уларнинг ҳолати қонуниятларини, бу зарралар ҳаракат йўналишини қандай ўзгариш сирларини ўргандим, ирсий белгилар, протеин ва анзимлар ўртасида ўзаро майл ва ёқтирмаслик муносабатларини аниқладим”, дейди.\nҲа, Аҳмад Зувайл бу муносабатларни бошқаришга муваффақ бўлди! Унинг айтишича, энди касалликларни оғриқсиз ва жарроҳсиз, энг арзимас харажатлар эвазига тўхтатиш мумкин. Олимлар одамнинг ирсий белгилари тартибини ўқигач у ҳақда компютер дискида маълумотнома ишлаб чиқишлари мумкин бўлади. Врач бундай диск билан ҳузурига келган касалликнинг хасталик сабабларини ҳеч қийинчиликсиз аниқлайди ва молекуляр тиббиёт йўли билан зарур даволаш чораларини қўллайди.\nБу илмий иш замирида сония (секунд)нинг милярдддан бир улуши...\nВақтнинг ҳаёл ҳам илғаб улгурмайдиган бу кичик оралиғида нима бўлар экан?!\nДаставвал кўнгилдан ана шундай ажабсиниш ўтиши табиий. Аммо ажабланишга ўрин йўқ. Вақт, замон ва унинг ҳаракат доирасини инсон ақли тўла тасаввур ҳам, идрок ҳам эта олмайди. Ахир яратилган ҳар-бир нарсанинг Яратувчига тасбеҳ айтиши уларнинг доимо ҳаракатда эканидан далолатку! Ҳатто бизнинг назаримизда сокин кўринган залворли тоғлар ҳам ҳаракатда экан:\n“Тоғларни кўриб, қимирламай турибди деб ҳисоблайсан. Ҳолбуки, улар булутнинг ўтишидек ўтурлар. Бу ҳар бир нарсани пухта қиладиган Аллоҳнинг санъатидир. Албатта, у нима қилаётганингиздан хабардордир” (Намл-88).\nИсро ва Меърож воқеъалари ҳам жуда қисқа муддатда бўлиб ўтди. Расулуллоҳ (с.а.в.) олдларида туриб ҳам баъзилар бу воқеъани ақлга сиғдира олмай диндан чиқиб кетдилар. Ваҳоланки замон ва маконни бошқариб турган Зотнинг мутлақ қудрат эгаси экани ҳақида кўп оятлар эшитган эдилар.\nСулаймон алайҳиссалом ҳузурларига билқийс тахтининг келтирилишини эсланг. Жинларнинг бир паҳлавони: “Мен уни ўрнингдан туриб улгурмасингдан илгари сенга келтираман”, деди. Лавҳулмаҳфуздан хабардор бир зот эса: “Мен уни сен кўз очиб юмгунча ҳозир қиламан”, деди. (Намл-38, 40).\nИнсон ақли илғамайдиган энг қисқа фурсатларнинг энг қисқа оралиқларида ҳам Аллоҳ изни билан улкан воқеъалар содир бўлиши табиий. Аслида биз “қисқа фурсат” деб атайдиган бу тушунча ҳақиқатда катта имкониятлар майдони экани ҳозирги замон илмида ҳам исботини топмоқда. Доктор Аҳмад Зувайлнинг ноёб кашфиёти бунинг ёрқин далилидир. Бугун шу илми билан лаҳзанинг энг сўнгги кўламларигача қамраб олувчи вақт ўлчови бирлигини аниқлашга эришди.\nСиз билан бизни қувонтирадиган ва иймонимизни янада қувватлантирадиган ҳодиса доктор Аҳмад Зувайлнинг бу жаҳоншумул илмий кашфиёти муқаддас китобимиз Қуръоннинг мўъжиза эканини тасдиқлаётганидир. Аллоҳ таоло қудратининг чексизлигига ёрқин далолатдир.\nДоктор Аҳмад Зувайлдек мусулмон олимини дунёга берган Миср инсоният тараққиётининг бешикларидан бири ҳисобланади.\nҚадимги мисрликлар милодий эрадан 4500 йил олдин ҳам йил вақтларининг бўлинишини, кун ва соатни билишган. Шунингдек, улар вақт ўлчов бирлигини яратишга журъат этган биринчи кишилардир. 6000 йил илгари улар бир йил 365 ва яна тўрт кундан иборат эканини топишган. “Сириус” юлдузини ҳам қадимий Мисрда аниқлашган. Улар нил тошқинини кузатиб, тошқинлар орасидаги кунлар сони 365 талигини топдилар. Навбатдаги сув тошқини содир бўлмагач, улар астраномик тақвимда 365 эмас, 365 ва яна тўрт кун борлигини фаҳмладилар. Шунингдек қадимги мисрликлар инсоният тарихидаги кимёдан бохабар биринчи халқдир. Бунга сабаб Миср тупроғининг рангини ўзгартиришидир. Нил тошқинидан сўнг тупроқ қораяр, сув сатҳи пасайгач, яшил тусга кирар эди. Мисрликлар бу жараённи “Ком” деб атадилар. Орадан асрлар ўтиб, мусулмонлар Испания ва Оврўпага етиб келгач, уларни “Ал-ким” деб атадилар. Бу сўз оврўпа тилларига “Ал-ками”, кейинроқ “Ал-кимё” тарзида ўтди.\nАҳмад Зувайл Дийма Зувайл билан турмуш қуриб, тўрт фарзанднинг отасидир. Дима Зувайл умумий соғлик соҳасида дўхтир бўлиб ишлайди. Улар ҳозир Калифорния штатининг Сан-Марино шаҳрида истиқомат қилишади.\nИнтернетдаги мақолалар асосида Анвар Аҳмад тайёрлади


2021 йил 25 март куни Олий Мажлис Қонунчилик палатасидаги ялпи мажлисда «Давлат божи тўғрисида»ги қонунга ўзгартиш ва қўшимчалар киритиш ҳақида»ги қонун лойиҳаси депутатлар томонидан биринчи ўқишда кўриб чиқилди.\nАдлия вазирлиги томонидан ишлаб чиқилган ушбу лойиҳа «Давлат божи тўғрисида»ги қонунга қуйидаги икки қўшимчани назарда тутмоқда:\nофатлар юз бергани оқибатида жабрланган жисмоний шахсларнинг йўқотилган ёки яроқсиз ҳолга келган муайян фактни тасдиқловчи ҳужжатларини такрорий берганлик учун тўловлардан озод қилиш;\nдавлат органлари ўзбошимчалик билан қурилган иморатларни бузиш тўғрисида иқтисодий судларга даъво киритадиган тақдирда уларни давлат божини тўлашдан озод қилиш.\nҚонунчилик палатаси депутати Расул Кушербаев ушбу қонун лойиҳасининг биринчи қисмини қўллаб-қувватлашини, Сардоба сув омборидан жабр кўрганларга бундай имконият берилгани оқибатида уларга маълум миқдорда енгиллик бўлганини таъкидлади.\nБироқ, лойиҳанинг иккинчи қисми – давлат органларини ўзбошимчалик билан қурилган иморатларни бузиш бўйича иқтисодий судга даъво киритишда давлат божидан озод қилиш тартиби салбий оқибатларга олиб келишини таъкидлади.\nДепутатнинг фикрича, ушбу лойиҳа қабул қилинса, ҳокимликлар арзимаган сабаб билан ҳам судга даъво кирита бошлайди ва уларда даъво киритишдан олдинги масъулият, судда ютқазишдан қўрқув ҳисси йўқолиб қолади. Бу эса пировардида кўплаб тадбиркорларни сарсон қилиш мумкинлигини англатади.\n«Ҳозирда давлат божи ҳокимликларни бирмунча тийиб турибди, агар уларни бундан озод қилсак, эртага ҳокимлик ўзига ёқмай қолган тадбиркор қурган бинонинг томи озгина қийшиқлигини баҳона қилиб ҳам судга даъво киритаверади», дейди Расул Кушербаев.\nБошқа бир депутат Шуҳрат Полвонов ҳам ҳамкасбининг фикрларини қўллаб-қувватлади.\nШунга қарамай, Қонунчилик палатаси спикери Нурдинжон Исмоилов лойиҳадаги эътирозли жиҳатларни кейинги ўқишда яхшилаб кўриб чиқиш шарти билан биринчи ўқишда қонун лойиҳасини концептуал қабул қилиш масаласини овоз беришга қўйди. Қонун лойиҳаси депутатларнинг кўпчилик овозини олиш натижасида биринчи ўқишда концептуал қабул қилинди.\nМаълумот учун, 2020 йил 30 ноябр куни Тошкент шаҳар ҳокимлиги томонидан жамоатчилик муҳокамасига қўйилган қонун лойиҳасида давлат органларини ўзбошимчалик билан қурилган иморатларни бузиш тўғрисидаги даъволар юзасидан давлат божидан озод қилиш таклиф этилганди.


02:30 09 Июл 2020\n20:51 02.06.2020 (Янгиланган 20:57 02.06.2020) Ҳавола олиш\nТОШКЕНТ, 2 июн — Sputnik. Sputnik Ўзбекистон республикада коронавирус билан боғлиқ бўлган асосий хабарларни тўплади.\nБир сутка давомида 48 кишида коронавирус аниқланди, охирги маълумотларга кўра, Ўзбекистонда коронавирус инфекцияси қайд этилганлар сони 3 750 нафарни ташкил қилмоқда.\nЯнги касалланиш ҳолатларининг 17 нафари — Карантин марказидаги (10 нафари Санкт-Петербург шаҳридан чартер рейс билан келган, 7 нафари — Тожикистон Республикасидан чегара пост орқали кириб келган) фуқаролар орасида, 7 нафари — Бухоро вилоятида (шундан 4 нафари бемор билан мулоқотда бўлган, 3 нафари эса халқаро юк ташувчи автомашина ҳайдовчиси), 3 нафари — Тошкент шаҳрида карантинга олинган фуқаролар орасида, 4 нафари — Тошкент вилоятида, 1 нафар — Сирдарё вилоятида халқаро юк ташувчи автомашина ҳайдовчиларида аниқланган.\nБугуннинг ўзида 49 нафар бемор тузалиб, реабилитацияга кузатилди. Жами соғайганлар сони 2908 нафар.\nАйни пайтда 827 нафар беморга белгиланган стандартлар бўйича даво чоралари кўрилмоқда.\nРоссия ва Қозоғистон чегарасида тўпланган 25 нафар ўзбекистонлик Қозон шаҳрига боришга рози бўлди, у ердан 7 июн куни Тошкентга учиб кетишади.\nСамара вилояти маъмуриятининг миллий ва конфессиявий сиёсат бўлими бошлиғи Надежда Осипова маълум қилишича, вазият ҳали тўлиқ ҳал қилинмаган.\nЭндиликда чегарада 300 дан зиёд Ўзбекистон фуқаролари бор, улар келган минтақаларга қайтишни истамаяпти. Россия Федерациясининг турли ҳудудларидан келган одамларнинг оқими, огоҳлантиришларга қарамай, ҳали ҳам тўхтамаяпти.\nЯшнобод туманида аҳоли орасида коронавирус аниқланди\n"Консуллик тақдим этган имконият - чартер рейсларидан фойдаланишимиз керак", деди Осипова.\n"Бозор - вирус учун тайёр ўчоқ"\nҚашқадарёдаги бозор “вирус учун тайёр ўчоқ” экани айтилиб, карантинга ёпилди.\nҒузор туманидаги “Карвон” бозори ҳудудида карантин қоидаларига амал қилмай ишланаётгани учун карантинга ёпилган. Бу бозор вилоятда карантинга ёпилган еттинчи бозор бўлди.\nҒиждувон – қизил\nҒиждувон ҳам “юқори хавфли” ҳудудга айланади.\nБухоро вилоятининг Шофиркон ва Ғиждувон туманлари — "қизил" (юқори хавфли), Когон тумани — "сариқ" (ўрта хавфли), қолган барча шаҳар ва туманлар "яшил" тоифадаги ҳудудларга киритилади.\nБу ҳақда вилоят санитария-эпидемиологик осойишталик маркази ва соғлиқни сақлаш бошқармаси хулоса берган. Энди буни Республика махсус комиссияси қарори билан тасдиқлаш керак.\nCOVID-19 дунёнинг деярли барча давлатга етиб борди. БССТнинг сўнгги маълумотларига кўра, дунёда янги коронавирус инфекциясини юқтириб олган кишиларнинг сони 6,2 миллиондан ошди, 370 минг киши вафот этди.


Хорижнинг етакчи мутахассисларининг онлайн маърузалари ва видеоконференциялари. – Тошкент тиббиёт академияси\nХорижнинг етакчи мутахассисларининг онлайн маърузалари ва видеоконференциялари.\n01/05/2020 01/05/2020 Ulug'bek SafarovХалқаро алоқалар, Эълонлар, Янгиликлар\nТошкент тиббиёт академиясиниг халқаро хамкорлик ва дунёдаги энг йирик университетлар билан хамкорлик доирасида хорижий мамлакатларнинг етакчи профессорлари, тиббиёт мутахассислари ва олимларини ТТА ўқув жараёнига жалб қилиш бўйича кундалик ишлар олиб борилмоқда.\nТиббий кадрлар тайёрлаш сифатини ошириш ва ТТАнинг профессор ўқитувчиларига коронавирус инфексиясини даволашда мавжуд халқаро ютуқлар билан таништириш мақсадида, ўқув жараёнини ташкил этиш доирасида масофавий технологиялардан фойдаланган холда, жорий йилнинг апрель ойида ТТА вакиллари етакчи хорижий мутахассислар билан хамкорликда ташкил этилган 35 хил онлайн-маърузалар, видеоконференсиялар ва масофавий сухбат ва маслахатларда иштирок этишди.\nУшбу тадбирлар академия маъмурияти, халқаро хамкорлиги доирасида, хамкор унверситетлар рахбарияти билан келишуви асосида, хамда Ўзбекистон Республикаси Соғлиқни сақлаш вазирлигининг Халқаро бўлими кўмагида ташкил этилди.\nТашкил этилган масофавий тадбирлар давомида ТТА вакиллари хорижий мутахассислар билан биргаликда:\n– коронавирус инфексияси билан хасталанган беморларни даволашнинг долзарб муаммолари;\n– COVID-19 тарқалишининг олдини олиш бўйича тадбирларни ташкил қилишнинг энг самарали усуллари;\n– масофавий технологиялар асосида масофавий таълим хамда ўқув жараёнини ташкил этиш;\n– коронавирус инфексияси билан хасталанган беморларга тиббий ёрдам кўрсатишда халқаро университет клиникалари ва мутахассисларининг ютуқлари ўрганилди.\nШуниндек, хорижий давлатларнинг етакчи профессорлари ва олимлари томонидан тиббий таълимни ривожлантириш ва ўқитувчиларининг тиббий фанларни ўқитишда касбий педагогик даражасини оширишга қаратилган масофавий маърузалар ўтказилди.\nОнлайн таълим хозирги даврнинг талаби. ТТА халқаро хамкорлиги бугунги кунда жахон ютуқлари ва дунёнинг етакчи хорижий университетларининг замонавий тажрибасини масофавий технологиялар асосида академиянинг ўқув жараёни сифатини оширишга қаратилгандир.\nТТА Халқаро факультети.\nАввалги Олдинги хабар: ТАНЛОВ ҒОЛИБЛАРИГА БЕРИЛАДИГАН МУКОФОТЛАР МАЪЛУМ БЎЛДИ\nКейингиси Кейинги хабар: Таълим тизимидаги янги қулайликлар муҳокама қилинди


Цзяоцзо шаҳридаги (Хитой) компаниялардан бири аёллар туғруқ таътилига иш берувчининг кўрсатмасига кўра чиқиши лозимлиги тўғрисида буйруқ чиқарди. Компания «иш фаолиятига сезиларли таъсир»дан қочиш ниятида шундай қарорга келган. Бу ҳақда «Meduza»га асосланиб «Дарё» нашри хабар бермоқда.\n«Ходималар томонидан бола кўриш режаси тасдиқланган ва бажарилиши жиддий назоратга олинган», — дейилади маҳаллий газетада чоп этилган фармойишда. Режадан ташқари туққан аёлларни 1000 юань (161 доллар) жарима кутади ва лавозими оширилмайди. Уларни йиллик мукофотдан маҳрум этишлари ҳам мумкин. Шунингдек, аёлларга компаниядаги ишининг биринчи йилида туғиш тақиқланган.


"ХАМАС" ЕТАКЧИСИ ЎЛДИРИЛДИ\n25 октябр 2020, Тошкент вақти: 16:47\nДушанба куни эрталаб Исроил ҳарбий кучларининг Ғазо минтақасида амалга оширган ҳаво ҳужумлари натижасида Фаластиннинг "Хамас" қуролли гуруҳи етакчиси Шайх Аҳмад Яссин ҳалок бўлди. Хабарларга кўра, Яссин эрталабки намоздан қайтаётганида у ўтирган автомашина Исроил ҳарбий вертолётидан нишонга олинган. Исроил Армияси вакилларига кўра, Яссин ва у рахбарлигидаги "Хамас" ташкилоти Исроилда тинч аҳолига қарши содир этилган қатор худкуш портлашларга жавобгарликни зиммасига олган ва шу боис Исроил ҳукумати "Хамас" етакчисига ракета ҳужуми орқали жавоб қилишга қарор қилган.\nФаластин қаршилик ҳаракатининг рамзи бўлиб келган Шайх Аҳмад Яссин ўлдирилгандан хабар топган фаластинликлар Исроилдан қасос олажакларини айтишди. Исроил расмийлари эса, Шайх Яссинни минтақадаги тинчликка тахдид солаётган одам сифатида таърифлаб, унинг ўлдирилишини минглаб инсонлар ҳаётини сақлаб қолиш сари қилинган муҳим ҳаракат, дея изоҳламоқда. Хусусан, Исроил ҳукумати вакили Ави Пазнер: "Исроил минтақа тинчлиги ва барқарорлигига хавф солувчи энг катта тахдидни бартараф этди. Чунки, Шайх Ясин юзлаб исроилликлар ўлимига сабаб бўлган. Худкуш портлашлар учун шахсан масъул эди", - деди.\nКузатувчилар Яссин ўлими Яқин Шарқда Фаластин ва исроилликлар ўртасидаги шундоғам қалтис вазиятни янада беқарорлаштириб юбориши мумкинлигидан огоҳлантирмоқдалар. Ҳатто, Исроил ичкарисида ҳам шундай хавотирлар юзага келган.\nИсроилдаги етакчи мухолифат партия намояндаси Йосси Беилин Шайх Ясиннинг ўлдирилиши минтақа хавфсизлиги учун тахликали бўлишини, Исроилнинг бундай ноўрин ҳаракати кўплаб яхудийлар ўлимига сабаб бўлишини урғулади.\nИсроиллик Вилли Гафни эса, бу ходиса оқибатида минтақадаги вазият назоратдан чиқиб кетиши мумкинлиги юзасидан хавотир билдирди.\n"Қасос олиш истаги эндиликда "Хамас"нинг қуйи қатлами, оддий аскарлар даражасига тушиб қолиши мумкин. Менимча, фаластинликлар орасида ўз рахбари ва йўл-йўриқчисидан айрилиш хиссиёти пайдо бўлган. Бундай вазиятда уларнинг ҳар бири ўзлари учун ўч ола бошлаши мумкин.", - деган фикрни олға суради Гафни.\nЛондонлик таҳлилчи Тим Гарден эса Яссин ўлдирилишининг бошқа оқибатлари ҳақида гапиради. Гарден фикрича, "Хамас" етакчисига қилинган суиқасд халқаро террорчилар сафини кенгайтириб юбориши мумкин. "Кенг мусулмон жамоаси ушбу холатни аксил ғарб кайфиятлари учун яна бир сабаб сифатида қабул қилади. Бу эса Ал-Қаида каби халқаро террор ташкилотлари сафини янада кенгайтириши мумкин", -дейди британиялик таҳлилчи.\nЕвропа Иттифоқининг Ташқи ишлар ва хавфсизлик масалалари учун масъул вакили Хавьер Солана Шайх Аҳмад Ясин ўлдирилишини "нохуш хабар" сифатида таърифлади. "Вазият ўта жиддий ва хатарли. Умид қиламанки, у тўла назорат остига олинади. Ясиннинг ўлдирилиши яҳши хабар эмас. У ёмон хабар. Вазият яқин орада нормал холатга қайтишига умид қиламан. Бироқ, бу ходиса Яқин Шарқда ҳали кўп иш қилинишини тақазо этмоқда", - деди Солана.\nАҚШнинг террорчиликка қарши яқин иттифоқчиси бўлган Британия Ташқи ишлар вазири Жек Строу Шайх Аҳмад Ясин ўлдирилишини халқаро ҳуқуқ нормаларига зид, дея таърифлаб, Исроилнинг бу борадаги хатти-ҳаракатларини қоралади. "Биз ҳаммамиз Исроилнинг ўзини ўзи мудофаа этиш эхтиёжини тушунамиз. Исроил халқаро мейёрлар доирасида террорчиликка қарши ҳаракат олиб боришга ҳақли. Бироқ, унинг бундай ғайриқонуний қотиллик содир этишга ҳаққи йўқ ва шу боис биз бу ҳаракатни қоралаймиз. Бу қабул қилиб бўлмайдиган, оқланмайдиган ҳаракат ва бундай йўл билан кўзланган мақсадга эришиш даргумон", - деди Строу.\nУкраинада маҳаллий кенгаш сайловлари бўлиб ўтмоқда


17 август куни қандай об-ҳаво кузатилади? - Zamin.uz\n19:45 / 16.08.2018\n17 август куни қандай об-ҳаво кузатилади?\nРеспублика Гидрометеорология марказининг хабар беришича, 17 август куни Тошкентда ҳаво бироз булутли бўлади, ёғингарчилик бўлмайди. Ғарбдан секундига 3-8 метр тезликда шамол эсади. Кечаси 19-21, кундузи 34-36 даража иссиқ бўлади.\nҚорақалпоғистон Республикасида ва Хоразм вилоятида ҳаво бироз булутли бўлади, ёғингарчилик бўлмайди. Шарқдан секундига 7-12 метр тезликда шамол эсади. Кечаси 20-25, кундузи 32-37 даража иссиқ бўлади.\nБухоро ва Навоий вилоятларида ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан секундига 7-12 метр тезликда эсаётган шамолнинг тезлиги баъзи жойларда секундига 15-20 метргача кучайиши мумкин. Кечаси 20-26, кундузи 32-37 даража иссиқ бўлади.\nТошкент, Самарқанд, Жиззах ва Сирдарё вилоятларида ҳаво бироз булутли бўлади, айрим жойларда ўзгариб туради, ёғингарчилик бўлмайди. Ғарбдан эсаётган шамол ўз йўналишини ўзгартириб, шарқдан секундига 7-12 метр тезликда эсади. Кечаси 18-23, кундузи 32-37 иссиқ бўлади.\nҚашқадарё ва Сурхондарё вилоятларида ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 22-27, кундузи 34-39 даража иссиқ бўлади.\nАндижон, Наманган ва Фарғона вилоятларида ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан секундига 5-10 метр тезликда шамол эсади. Кечаси 18-23, кундузи 32-37 даража иссиқ бўлади.\nРеспубликамизнинг тоғли ҳудудларида ҳаво бироз булутли бўлади, айрим жойларда ўзгариб туради, ёғингарчилик бўлмайди. Ғарбдан эсаётган шамол ўз йўналишини ўзгартириб, шарқдан секундига 7-12 метр тезликда эсади. Кечаси 14-19 даража илиқ, кундузи 23-25 даража илиқ бўлади. “Замин” янгиликларини “Facebook”да кузатиб боринг\n7-08-2019, 16:20, Ўзбекистон\n16 август куни юртимизда кутилаётган об-ҳаво маълумоти\n15-08-2018, 22:48, Ўзбекистон\n15 август куни ҳаво бироз булутли бўлади\n14-08-2018, 18:09, Ўзбекистон\n10 август куни Ўзбекистонда қандай об-ҳаво кутилмоқда?\n9-08-2018, 19:08, Ўзбекистон\n6-08-2018, 18:00, Ўзбекистон\n7 сентябрда юртимизда ҳаво ўзгариб туради\n6-09-2016, 16:51, Ўзбекистон\nЯнгиликлар » Ўзбекистон » 17 август куни қандай об-ҳаво кузатилади?


8 июнь, 2020, 14:40\nТеглар:Остон Ўрунов | Локомотив | Навбаҳор\n“Уфа” жамоасининг ўзбекистонлик легионери Остон Ўрунов мавсумга оид ўз фикр-мулоҳазаларини билдирди.\nМақсад – Европа лигасида тўп суриш\nСуҳбат давомида Ўзбекистон миллий терма жамоаси аъзоси жорий мавсумдаги мақсадлари катта эканини алоҳида таъкидлади. Айниқса, у жамоасининг Еврокубокларга йўлланма олишига ишонмоқда.\n- Мен ўз салоҳиятимни кўрсатиб, кўп учрашувларда ғалаба қозонмоқчиман. Европа лигасида тўп суришни истайман. Насиб қилса, шундай бўлишига умид қиламан. Ўқув-машғулот йиғинимиз оғир бўлди. Кейинчалик ҳаммаси жойига тушиб кетади, - деди Остон Ўрунов.\n- “Уфа”да ҳаммаси жойида. Мени барчаси қаноатлантиради. Жамоадошларим зўр йигитлар экан. Мени жуда яхши қабул қилишди. Вадим Евсеевни ҳам яхши мураббийлигини билдим. Унинг иш услуби менга ёқди, - дейди ўзбекистонлик футболчи.\nЮртга қайта олмай қолди\nОстон Ўрунов коронавирус пандемияси туфайли карантин эълон қилинганида Уфада қолди. Ўзи буни қуйидагича изоҳлади.\n- Мен чегара очиқлигида юртимга қайтишга улгуролмай қолдим. Кейин Уфада қолишга тўғри келди, - дейди Ўрунов.\n19 ёшли ўзбекистонлик ярим ҳимоячи “Уфа” таркибига 2020 йилнинг 10 февралида қўшилган. Transfermarkt маълумотларига қараганда, унинг трансфери уфаликларга 200 минг еврога тушган. Ҳамюртимиз янги жамоаси таркибида учта учрашувда ўйин ўтказди ва “Уфа”нинг март ойидаги энг яхши футболчиси, деб топилди.\nОстон Ўрунов Ўзбекистон чемпионатларида 2017-2019 йиллар давомида “Навбаҳор” жамоасида ўйнаган ва 51 та учрашувда 3 та гол урган. Кейин “Локомотив” сафига қўшилган футболчи 13 та марта майдонга тушиб, битта голга муаллифлик қилди.\nОстон сани Навбахор мухлислари унутмайди сан камида Ангиляда ўйнашга лойиқсан.\nФото Ўрунов: Яна бир мақсадим "Ламборжини" сотиб олиш!


АҚЛЛИ КУЛГИ ЁХУД КУЛГИЛИ АҚЛ — Nargis.uz\nЖурналистларнинг тили узун қўли қисқа.\nҚармоққа илинмаган балиқ илинганидан каттароқ туюлади.\nОдам ўзини нодонроқ кўрсатиш учун ҳам ақл керак\nВайсақининг тили жиққа терга ботди.\nҲаётий тажрианг ортгани сари жуда ҳам оз нарсани билишингни англайверасан.\nСуҳбатдошинг вайсақи бўлса қулоқ бериб, унинг касалини зўриқтирма.\nҚалби кўрнинг кўзи очиқлигига ишониш қийин.\nКўзи ожизни етаклаб олган одам ён атрофга унданда кўпроқ хавотирда аланглайди.\nСупурги кексайган сари қаттиқроқ ва тирнаб супиради\nИт билан ётсанг бурга билан турасан.\nОлимнинг сиёҳи ёвузнинг қонидан қадрли.\nБилимсизликдан фақат билимлилар азият чекади.\nЎткир мулоҳазаларни миянгдан авайлаб чиқариб олмасанг, бошингга шикаст етказиши мумкин.\nЎзининг фикри бўлмаган одамлар ўзга фикрлар ичида кун кечиради.\nПул танқислигида ақл ишга тушади.\nҚонунни яхши билмаган одамнинг дўсти-қонун.\nОдам жуда кўп жойда тили қисиқ бўлади, бошқаларнинг кўмагига муҳтожлик сезади. Лоақал ўзининг танлаган касб-коринг бобида бировларга қарам бўлмасликка эришиш керак. Лоақал ўз касбингда хўжайиндек ҳис қил, ўзингни инсон!\nМутолаа-қарз олиш, ундан туғилган таассуротни оммалаштириш – қарзни узиш.\nТутқинлик ва ҳурлик\nОдат яхши, лекин одатларни енга олган одамларгина тараққиёт йўлини кўра биладилар. Шу маънода одат – тутқинлик, одатдан устун келиш — ҳурлик\nТут тез пишгани учун тез тугайди\nҲар бир қилган ишингиз ўз тушунчангиз ва имконингиз маҳсулидир.\n“Машҳур” фашист Гиммлер канарейкаси ўлганида йиғлаган, пьесаларда ҳаддан ташқари кўп қон тўкилади, деб Шексперни ёқтирмаган.\n“Озод изтироб қувончлари” китобидан\nАввалгиси: ТОШКЕНТДА ХАЛҚАРО СИЛГА ҚАРШИ КУРАШ КУНИГА БАҒИШЛАНГАН МАТБУОТ АНЖУМАНИ БЎЛИБ ЎТДИ\nНавбатдаги:ОЧИҚЛИК БИЗГА НИМА БЕРАДИ? БИЗ-ЧИ?


ҲАЙИТЛИККА ЖЎНАТИЛГАН ОҚИБАТ\nМарғуба опа – ўқитувчи. Шу боис бўлса керак, нафақат ёшларга, балки қўни-қўшни, маҳалладошларга ҳам намуна бўлишга интилади. У Умиджоннинг ёлғиз ўғил эканини пеш қилиб, тўйини дабдабали қилиб ўтказса бўларди.\nЙўқ, Марғуба опа, турмуш ўртоғи Зафар ака ундай қилишмади. Қариндошлар, қўшниларининг гапига парво қилмай, тўйни камчиқим, камтарона, дабдабадан холи ўтказди. «Келин салом» ҳам «олди-берди»сиз ўтди.\nОқила ва феъли кенг бу аёл ортидан айтилган гап-сўзларга эътибор бермади. «Паст бўлмай кетсин, дастурхонга қўйган нарсаларини қара», «Орзу-ҳаваси йўқ аёл экан» деганга ўхшаш ғаламисона ғийбатларга, пичир-пичирларга парво ҳам қилмади. Ахир, бу оила учун ортиқча «удум» ва исрофгарликдан кўра, фарзандларининг бахти устун эди-да.\nҚолаверса, қўшниси Ҳалимахоннинг оиласидаги можаролар кўпчиликка сабоқ бўлганди...\n…Қиз ошида келиннинг отаси икки юз меҳмонга зар тўн кийгизди. Куёв ҳам ўн икки ҳайбатли хориж машинасида келинни олиб кетгани, тилла занжир ҳадя қилгани кўни-кўшни аёллар оғзига тушди. Тўй дабдабали ўтди. Базмдан кейинги «куёв чарлар» ҳам бутун маҳаллага «дув-дув» гап бўлди. Куёв қайнота уйидан «Каптива» миниб қайтди. Ота-оналар «борди-келди»да мол-давлатни, латта-путтани ўйлашди-ю, келин-куёв ўртасидаги муносабатларни мустаҳкамлаш, уларга насиҳат қилишга вақт топишмади.\nБир куни тунда шовқиндан уйғониб кетган Ҳалимахон ҳовлига югуриб чиқди. Не кўз билан кўрсинки, ўғли Самандар дарвозахонадаги «Каптива»нинг ойналарини тош билан уриб синдиряпти. Ҳай-ҳайлаб ўғлини тинчлантиришга уринган она келинга бақирди.\n— Нима қилиб қўйдингиз, келинпошша? — деди йиғидан кўзлари шишган келинига қараб.\n— «Отанг мени банкка ишга жойлолмади», деб ҳар куни сўккани-сўккан. Ҳатто тушига ҳам кирмайдиган машина бериб қўйибдилар-ку отам…\n— Ҳо, ҳали сиз машинани миннат қиляпсизми? — дея қайнонанинг фиғони фалак бўлиб, ўзи олиб берган нарсаларни санай кетди. Бу орада баҳслашувда эрка келин ҳам бўш келмади.\nТап тортмай, қайнонага гап қайтараётган хотинини кўрган эр бу ҳолатга чидолмади. Уни дўппослаб кетди. Хотинининг ҳомиладор экани ҳам куёвни бу шаштидан қайтара олмади. Шифохонада ҳушига келган келин тепасида турган отасини кўрди.\n— Қизим, хафа бўлма. Мен унга ҳали кўрсатиб қўяман, – деди ота.\nАгар бу можарога маҳалла-кўй аралашмаганида фарзандларига таълим-тарбия беришда анчайин хатоликка йўл қўйган бу ота-оналар айби билан бир ёш оила барбод бўларди...\nТаълим-тарбия, маҳалла ишида суяги қотган Марғуба опа бундай воқеаларга гувоҳ бўлганида доим кўнгли ғаш тортади. Ахир, оила — муқаддас даргоҳ. Ота-боболаримиз қиз болани узата туриб, «Бахтинг очилсин! Борган жойингда тошдек қотгинг, болам», дейди. Бу бежиз эмас, чунки у даврларда қиз бола турмушга чиққач, оиласи шаънини ўйлаган, турмуш ўртоғи эса аёли билан узоқ ва тинч ҳаёт кечиришга интилган. Афсуски, бугун айрим оилаларда қиз бола турмушга чиққач, унинг оиласи осудалигини, бахтини сақлаш масаласи бироз қийинчилик туғдирмоқда.\nШу ўринда айтиш керакки, илгари қизлар тарбиясига бобо ва бувилар ҳам катта ҳисса қўшишган. Аксарият ёшларнинг катталар панд-насиҳати, ўгитларидан мосуво бўлиб улғаяётгани, оз бўлса-да, бундай салбий ҳолатлар юзага келишига ўз таъсирини ўтказмоқда. Шу боисдан ҳам бугун қиз бола тарбияси ота-онадан ташқари, қўни-қўшни, маҳалла фаоллари, кайвонилар зиммасига ҳам катта масъулият юкламоқда.\n...Ҳайит тонгида Марғуба опанинг келини ҳовлиларни супуриб-сидирди, пиширган ширинликларини дастурхонга тортди. Қайнонаси келинига ҳайитда, асосан, кексаларни, ёрдамга муҳтожларни, қариндошларни йўқлаб, ўтганларни хотирлаш анъана эканини уқтирди.\nЎша куни келиннинг яқинлари ширинликлар билан йўқлаб келишди. Рўзғорга керак бўлар, деб олиб келган чангютгич учун Марғуба опадан дакки эшитишди.\n— Фарзандларимизнинг иккиси ҳам ишлайди, аста-секин ўзлари зарур нарсаларни олишар. Сиз қизингизга яхши тарбия бергансиз. Шунинг ўзи биз учун мукофот, — деди Марғуба опа.\nКечга яқин очиқ дарвозадан қўшниси Мастон опа қўлида ширинликлар билан кириб келди.\n— Вой, қўшнижон, кечадан бери қизиқаман, сизга келинингизникидан «ҳайит йўқлов»га нима келди? Шу десангиз, бизнинг қудамиз орзу-ҳавасли экан. Бизга ўн тоғора таом, диван, кресло жўнатибди...\n— Қудаларим хонадонимга файз, меҳр-оқибат олиб келишди, қўшнижон, – деди Марғуба опа хотиржамлик билан. – Қолаверса, уларнинг жавоҳири бизда. Улардан яна нима умид қилиш мумкин?! Ахир, бахтнинг баҳоси бўлмайди.\nБу гапларни эшитган Мастонхон тилини тишлаб қолди.\n🕔17:29, 13.12.2019 ✔3360\nБунинг жабрини кимлар тортмоқда?\nБОЛАГА ҚАНОТ БЕРИНГ\n🕔17:28, 13.12.2019 ✔1717\nДонишмандлардан бири «Ҳар ким ўзи қидираётган нарсани топа оладиган кайфиятда яшасин», деган экан. Назаримда, бу ҳикмат таълим олаётган фарзандларимизнинг ҳаётдаги асл руҳий-маънавий ҳолатини акс эттирса керак.\nБОБО, НАБИРА... ВА КОНСТИТУЦИЯ\n🕔11:20, 10.12.2019 ✔1898\nўтмишдан сабоқ, бугундан шукрона\nДавлат ўз фаолиятини\nинсон ва жамият фаровонлигини кўзлаб, ижтимоий адолат ва қонунийлик принциплари асосида амалга оширади.\n(Ўзбекистон Республикаси Конституцияси, 14-модда)\n✔ 3360 🕔 17:29, 13.12.2019\n✔ 1717 🕔 17:28, 13.12.2019\n✔ 1898 🕔 11:20, 10.12.2019\n✔ 2023 🕔 16:15, 29.11.2019\n– Сен менга яна сариқ рангли гул олиб келдинг, – қовоқ осди Лола.\n✔ 629 🕔 10:50, 19.11.2019


Чустда Сhangan бренди остида кичик юк автомобиллари йиғилади\n23 октябр 2020, Тошкент вақти: 08:48\nНаманганда ишлаб чиқарилиши кутилаётган кичик юк автомобиллари.\nЧуст тумани ҳудудида жойлашган “Наманган” эркин иқтисодий зонасида Хитойнинг Сhangan бренди остида кичик юк автомобиллари ишлаб чиқариш лойиҳаси бошланди. Бу ҳақда Наманган вилояти ҳокимлиги ўз Телеграм-канали орқали маълумот тарқатди.\nМаълумотларга кўра, Сhangan брендига мансуб кичик юк автомобилларини ишлаб чиқариш “Хориждаги ватандошлар” лойиҳаси доирасида амалга оширилади. Ишлаб чиқаришга сўнгги 10 йил давомида Бирлашган Араб амирликларининг Ажман шаҳрида истиқомат қилиб келаётган асли наманганлик тадбиркор Жобирхон Ҳомидов томонидан 800 минг доллар, 2 миллион доллар хорижий инвесторлар улуши ва 3 миллион доллар банк кредити, жами 5,8 миллион доллар миқдорида инвестиция киритилмоқда.\n“Namangan Сhangan Motors МЧЖ томонидан лойиҳанинг биринчи босқичида йилига 1800 та 1—1,5 тонна юк кўтарадиган 4 хил русумдаги автомобиллар ишлаб чиқарилади ва 120 киши иш билан таъминланади. Кейинги 3 йил давомида маҳаллийлаштиришни 50 фоизгача етказиш ва маҳсулотнинг учдан бир қисмини БАА ҳамда Марказий Осиё давлатларига экспорт қилиш кўзда тутилган”, дейилади ҳокимлик хабарномасида.\nЧустда илк автомобиллар 2021 йилнинг биринчи чорагида ишлаб чиқарила бошланиши кутилмоқда.


Telegram’даги энг зўр каналлар-6: фан ва технологияларга қизиқувчилар учун! - Terabayt.Uz\nTelegram’даги энг зўр каналлар-6: фан ва технологияларга қизиқувчилар учун!\nКейинги пайтларда Telegram мессенжеридаги каналлар шу қадар оммалашиб бормоқдаки, айримлар учун улар ижтимоий тармоқларнинг, баъзан ҳатто оммавий ахборот воситаларининг ҳам ўрнини босиб келаётир.\nШуларни инобатга олган ҳолда, бугун Telegram-каналлар бўйича олтинчи тўпламимизни эътиборингизга ҳавола этаётирмиз. Илм-фан, бизнес ва саёҳат, ихтиролар ва шу кабиларга қизиқувчилар учун мазкур каналлар кўп нарса бера олади.\nКаналлар асосан рус тилида бўлса-да, бу сизга қийинчилик туғдирмайди, деган умиддамиз. Марҳамат, тавсия этилган каналларнинг номидаги ҳавола орқали ўтиб, танишиб чиқинг. Маъқул келса – обуна бўлинг ва кузатиб боринг.\nИлм-фан мавзуларига бағишланган, жуда қизиқарли канал. Унда фан оламидаги қизиқарли мақолалар ҳам, тезкор янгиликлар ҳам эълон қилиб борилади. Дарвоқе, Naked Science сайти – интернетнинг русийзабон сегментида иқтибос (цитата) келтириладиган илмий-оммабоп ресурслар рўйхатида иккинчи ўринда туради.\nУшбу каналда смартфонлар учун турли фойдали иловаларга элтувчи ҳаволалардан ташқари, жуда керакли пулли дастурлар учун чегирмалар ҳам тақдим этиб борилади. Қўшимчасига гаджетлар ишқибозлари учун улар хусусида ҳикоя қилувчи фойдали сервислар ҳам мавжуд.\nМазкур канал профессионал маркетолог томонидан юритилади. Аммо унда кўпчиликнинг энсасини қотирадиган зерикарли графиклар, кейслар ва ҳоказо бошоғриқларни учратмайсиз. Фақат бизнесда амалда иш берувчи жиҳозлар ва усуллар кўрсатиб борилади.\n«The Geek Log»\nТурфа гаджетлар, ўйинлар, ахборот технологиялари, медиа ва шу кабилар ҳақидаги канал. Шу каби рақобатчиларидан фарқи – бу ерда нафақат янгиликлар, балки девайслар ва иловаларнинг қизиқарли тавсифлари, тўпламлари ҳам эълон қилинади.\nБу виртуал майдонда сиз Microsoft’нинг таниқли дастурлари – Word, Power Point ва Outlook ҳақидаги барча маълумотларни топа оласиз. Бу канал фойдали дарсларни, жонли видеоларни ҳам тақдим этиб боради, қайта алоқа учун унинг махсус боти ҳам мавжуд. Ҳатто сиз Microsoft Office’ни ипидан-игнасигача биладиган бўлсангиз ҳам, бу ерда ўзингиз учун янги бўлган қизиқарли маълумотлар топа оласиз.\nТехнологиялар, коинот, IT ва бошқа турли фан соҳалари бўйича илмий-оммабоп мақолалар тўпламлари. Доимо бохабар бўлиб боришни истовчилар учун яхши манба.\n«Илон Маск | Elon Musk»\nНомидан ҳам маълумки, бу – тадбиркор, сармоядор ва замонамизнинг буюк ихтирочиси Илон (Элон) Маск ҳақидаги канал. Бу шахс Tesla Motors, SpaceX, The Boring Company, Neurolink кабиларнинг асосчиси бўлишдан ташқари, ўзининг қизиқарли фикрлари, ғоялари ва мақсадлари билан ҳам танилган.\nСайёрамизнинг энг чиройли, қизиқарли ва диққатга сазовор жойлари ҳақидаги муаллифлик канали. Шунингдек, бу ерда саёҳатчилар учун қизиқарли мақолалар ҳам бериб борилади.\nФойдаланувчилар учун молиявий саводхонликни оширишга ёрдам беришга мўлжалланган канал. Шу билан бирга, бу ерда пул маблағларини қандай тежаш, тўплаш ва самарали сарфлаш ҳам ўргатиб борилади.\n«Terabayt.uz – Xabarlar»\nҲа, бу – сайтимизнинг Telegram’даги канали. Унда асосан «Terabayt.uz» сайтимизга жойланаётган янгиликлар, мақолалар, тавсифлар, нархлар ҳақидаги хабарлар мунтазам тарзда бериб борилади. Каналда қидирув функцияси орқали бирор сўз ёрдамида ўзингизга керакли мақола сарлавҳасини топишингиз, ҳаволаси ёрдамида сайтимизга ўтиб, уни ўқишингиз мумкин. Ҳамкорлик қилувчи фойдали каналлар рўйхати ва уларнинг тавсифлари эса мана бу мақоламизда келтирилган.\nШунингдек, Telegram-каналларнинг турли йўналишлардаги биринчи ва қиз-аёлларга бағишланган иккинчи тўпламига, рус тилини ўрганувчиларга аталган учинчи, кино ва сериаллар ҳақидаги тўртинчи ҳамда инглиз тилини ўрганувчилар учун терилган бешинчи тўпламларига назар солишингизни тавсия этамиз. Telegram’даги энг яхши ботлар жамланмаси ва уларнинг 2-тўплами ҳам эътиборингизга арзийди, деб ўйлаймиз.\n#Telegram #иловалар #каналлар #маслаҳат #хабарлар


Шаҳрисабз туман ИИБ ҳузуридаги "Қўриқлаш" бўлими милиция ходими З.Шодмонов (исм-фамилиялар ўзгартирилган) “Танҳоз” постида ҳеч қандай йўл ҳаракати қоидасини бузмаган А.Асадовга автомашинани четга олишни буюрди. Бу буйруқнинг эса ўз мақсади бор эди. Бу ҳақида “Ҳуқуқ” газетасининг 50-сонида батафсил берилган.\nИИБ ходими З.Шодмонов ҳайдовчининг ёнига келиб, назорат-текширув тадбири ўтказилаётгани учун ҳужжатларини кўрсатишни сўради. А.Асадов инспекторнинг талабига кўра, машина ҳужжатларини унинг қўлига тутқазди. Инспектор ҳужжатларни синчковлик билан текшираркан, кўнглидаги ниятини ошкор қилишни истамай турарди. Машина ҳужжатлари жойида бўлса-да, ҳайдовчининг фуқаролик паспорти йўқлиги унинг учун яхшигина баҳона бўлди.\nЎз ота-онасига қасд қилиш — ҳатто ҳайвонларда ҳам учрамайдиган ҳолат. Аммо айрим одамлар борки, уларни ҳайвондан ҳам баттар деб юборасан, беихтиёр. “Ҳуқуқ” газетасининг 2016 йил 15 декабрдаги 50-сонида акс этган Фарҳод Эгамов қилмишини эшитган борки, эти жимирлайди.\nРоссияга ишлашга кетиб, 11 йил давомида бирор марта ота-онасини йўқламаган Фарҳод Эгамов уйига қуруқ қўл билан кириб келди. Шундай бўлса-да, Носир ота билан Шабон ая фарзандларини кечириб, яна бағирларига олишди. Бир эмас, беш марта уйланиб ҳам ҳаёт, оила қадрини англашга маънан ожиз Фарҳод Эгамов аввалги хотинидан туғилган ўғли учун алимент тўлаши ҳақидаги суд ижро варақасини кўрди-ю, унда яна Россияга кетиш илинжи пайдо бўлди.


16:10 / 02.02.2016\nХонанда Муниса Ризаева Sayyod.com сайтига берган интервьюсида вилоятларга нима сабабдан кам боришини тушунтириб берди.\n“Талаб жуда кучли, лекин организаторлар... шу, администраторлар қилиш керак бу ишни! – деди у. – Ҳар сафар айтаман: илтимос, вилоятларда концерт берайлик, мухлисларим бор. Хизматларгаям чақиришади-да, олиб боришмайди... Билмайман, сабаби нималигини билмайман”.\n“Энди, нарх ҳам кичкина эмас, - тан олди у. – Вилоятдамас гап... Биласизми, бир-икки марта вилоятга борганимда урушлар бўлиб кетган, жанжаллар бўлиб кетганидан кейин биз. Менда райдер бор-да райдер бўйича ишлайман. Олифта дейишади мени, у дейишади, бу дейишади, вой, бу бунақа юлдузлик касалига йўлиқди, дейишади. Бу ерда юлдузлик касалида эмас гап, ўзини ҳурмат қилиши керак санъаткор. Мен ўзимни жуда ҳам ҳурмат қиламан ва шу учун райдер бўйича ишлайман. Райдерда ёзилади: қанақа гостиница, қанақа ресторан бўлиши керак; райдеримда гостиницанинг номеридан бошлаб қанақа напитка туришидан аппаратгача... Негаки, чунки мен жонли ижро тарафдориман. Шунинг учун вилоятга борсам, албатта, жонли ижро этсам, бошқача бўлади, деб биламан... Албатта. Сомса бермайдику, овқат берганида. Кафега оборади, ресторанга оборади, тўғрими? Чунки йўлдан келамиз, нима қиламиз, овқатланамиз? Овқат егандан кейин санъаткор ашуланиям бошқача айтиб беради-да!”.


Корхонамиз Давлат Ракобат Кумитасининг худудий булинмаси билан тузилган шартномага асосан булиб-булиб тулаш ва инвестиция киритиш шарти билан ёнма-ён жойлашган 2та 2 каватли эски бинони сотиб олди. Шартномага кура сотиб олиш нархлари тулик тулангандан сунг Давлат Ракобат Кумитасининг худудий булинмаси томонидан биноларга эгалик килиш учун ордер(тасарруф килиш хукукисиз) берилади. Тасарруф килиш хукуки эса шартномага асосан инвестиция мажбуриятлари бажарилгандан сунг берилади. Хозирда биноларни сотиб олиш туловлари туланиб биноларга эгалик килиш учун ордер(тасарруф килиш хукукисиз)олинган. Шартномага асосан Хозирда мазкур биноларни тулик реконструкция килиш, тамирлаш ва устига 3-4-каватларни куриш хамда иккала бинони бриктирувчи бино куриш ишлари олиб борилмокда яъни инвестиция мажбуриятлари бажарилмокда.\n1. Бинолар эгалик ҳуқуқи вужудга келганида корхона балансига олинади. Сизнинг ҳолатингизда эгалик ҳуқуқи олди-сотди шартномаси Ер тузиш ва кўчмас мулк кадастри корхонасининг ҳудудий бўлинмаси томонидан рўйхатга олинганида вужудга келади (ФКнинг 185-моддаси).\n2. Биноларни тўлиқ реконструкция қилиш, қўшимча бинолар ва қаватлар қуриш харажатлари 0810 "Тугалланмаган қурилиш" счетида йиғиб борилади.\n3. Бинони сотиб олиш харажатлари 0820 "Асосий воситаларни харид қилиш" счетининг дебетида йиғиб борилади. Бино эксплуатацияга топширилганидан сўнг у 0820 счётининг кредитидан 0120 "Бинолар, иншоотлар ва узатувчи мосламалар" счётининг дебетига ўтказилади.\n4. Янги ташкил этилган кичик тадбиркорлик субъектлари ўз эҳтиёжлари учун объектлар қурган тақдирда, қуриб битказилган объектни қабул қилиш ҳужжати тасдиқланган санадан бошлаб 6 ой ўтгунгача, бироқ уларнинг давлат рўйхатидан ўтганидан сўнг бир йилдан кўп бўлмаган даврда ЯСТнинг энг кам меъёрини ҳисоблаб чиқаришда мазкур бинолар эгаллаган ер майдонини ҳисобга олмайдилар (АВда 2011 йил 3 мартда 2203-сон билан рўйхатга олинган қарорга илованинг 2-банди, «г» кичик банди).\nСизнинг саволингиздаги вазиятдан келиб чиқсак, корхонангиз ушбу имтиёздан фойдалана олмайди.


30.01.2022 17:31 0 4805\nРус киносининг 70-йиллардаги ёрқин юлдузларидан бири, машҳур актёр Леонид Куравлёв 85 ёшида вафот этди. У шу йил январь бошларида оғир аҳволда шифохонага ётқизилган эди. Куравлёвга зотилжам ва миянинг жиддий зарарланиши ташхислари қўйилди. Жамоатчиликни кекса актёрнинг бетоблигидан кўра, қариялар уйидан олиб келингани кўпроқ ҳайрон қолдирган эди.\nБолакай – сургун жойига!\nКуравлёв чеҳраси ўзбек томошабинига жуда яхши таниш. Унинг иштирокидаги кўплаб фильмлар ўзбек тилига таржима қилинган. «Иван Васильевич касбини ўзгартиради», «Афоня», «Сиздан угина, биздан бугина» кинокомедиялари тез-тез намойиш этиб турилади...\nЛеонид Куравлёв 1936 йил 8 октябрда Москвада туғилган. Отаси Вячеслав Яковлевич асли Рязандан бўлиб, авиация заводида чилангарлик қиларди. У анча эрта вафот этди ва Леонидни онаси – сартарош бўлиб ишлайдиган Валентина Дмитриевна вояга етказди. Бироқ бу кўргилик ҳам узоққа чўзилмади. 1941 йили Валентина Дмитриевна чақимчиларнинг хабари туфайли судга тортилди ва шимолга – Мурманск вилоятига сургун қилинди. Она-бола бир-биридан жудо қилинди. Фақат орадан етти йил ўтгач, Валентина Дмитриевна ўғли билан бирга яшаш учун рухсат олишга эришди. 1948 йили Леонид яна онасининг дийдорини кўрди. Валентина Дмитриевна бир неча йил мобайнида сургун жойидаги Имандра кўли ёқасида ўғли билан яшади.\nСургун муддати тугаб, Москвага қайтишгач, Леониднинг дарсларни ўзлаштириши қийин кечди. У мактабда яхши ўқимасди. Айниқса, аниқ фанлар – математика, кимё ва физикадан орқада қоларди. Бу омил касб танлашига таъсир кўрсатди. Леонид болаликдан актёр бўлишни орзу қиларди. Унинг актёрлик қобилияти фақат ўнинчи синфда, мактабда саҳналаштирилган спектаклда роль ўйнаш чоғида намоён бўлди.\nМактабни тугатгач, қариндош қиз Леонидга ҳазил аралаш ҳужжатларини ВГИКка топширишини маслаҳат берди, бу даргоҳда у ёқтирмайдиган фанлардан имтиҳон олинмасди. Аммо ижодий танлов бўлиши ҳеч кимнинг эсига келмади. Куравлёв ўқишдан йиқилди. Ўшанда 1953 йил эди. Яқинлари ва дўстлари Леониднинг ВГИКка ҳужжат топширганини телбалик деб баҳолашди. Аммо Куравлёв тушкунликка тушмади. У Москвадаги «Оптик» артелига ишга кирди. Актёр бўлиш орзуси шунчалик ўй-хаёлини забт этгандики, икки йилдан сўнг яна ВГИКка ҳужжатларини топширди. Имтиҳонларга пухта тайёрланган Леонид бу гал ўқишга кирди.\nБироқ институтда ўқиш дастлаб жуда оғир кечди. Актёрлик бўлимига Борис Бибиков раҳбарлик қиларди. Бибиков Куравлёвда ҳеч қандай актёрлик иқтидорини кўрмади, шунинг учун бу талабани ўқишдан ҳайдашни талаб қилиб туриб олди. Куравлёв қандайдир мўъжиза туфайли институтда қолди. Ҳар тугул иккинчи курсда ўқиётганида ундаги тортинчоқлик йўқолди, ўзига нисбатан ишонч пайдо бўлди, ҳатто қаттиққўл Бибиковнинг мақтовига эришди. Куравлёвга Ибсен драмасидан роль берилди. Қисқа метражли диплом иши бўлган «Бугун ишдан бўшатиш бўлмайди» фильмига таклиф қилишди.\nОрадан бир йил ўтгач, 1960 йили омад яна кулиб боқди. Куравлёв «Мичман Панин» фильмида матрос Камушкинни ижро этди. Шу билан бир вақтда Василий Шукшиннинг диплом иши асосида «Лебажьедан хабар қиладилар» картинасида суратга тушди.\n«Даҳшат» фильм – «Вий»\nКуравлёвни томошабинлар учун актёр сифатида кашф этган режиссёр Василий Шукшин бўлади. Тўғри, бу бироз кейинроқ – 1964 йили рўй берди. Унгача эса, 1960 йили Леонид ВГИКни тугатиб, киноактёрлар театр-студиясига қабул қилинди. Куравлёв асосий ва майда ролларни ўйнаб юрди. 1961 йили у Шукшин билан бирга Никулин бош ролни ўйнаган «Дарахтлар катта бўлганида» мелодрамада суратга тушди. Ниҳоят Куравлёв ҳаётида бурилиш ҳисобланган 1964 йил келди. У Василий Шукшиннинг «Шундай йигит яшайди» ва «Сизнинг ўғлингиз ва акангиз» фильмларида суратга тушди.\nШукшиннинг «Печкалар-дўкончалар» фильми сценарийси Куравлёв учун махсус ёзилди. Бироқ у мазкур картинада суратга тушишдан бош тортди: «Мен ўша пайтлардаёқ бир қолипда қотиб қолмасликка ҳаракат қилар, турли ролларни ўйнаш ҳақида қайғурардим. Тўғри-да, дастлаб бир хил ролларни беришади, мендан фойдаланишади, кейин эса ўз ҳолимга ташлаб қўйишади».\nКуравлёвнинг гапида жон бор. Масалан, Шурик ролини ижро этган Александр Демьяненко билан шундай бўлган, машҳур ролларидан сўнг уни кинога чақирмай қўйишган. «Таклифини рад этганим учун Шукшин ранжимади, у бундай тушунчалардан юқори турарди», – дейди Куравлёв. У интервьюларидан бирида ишонч билдиргани учун Шукшиндан миннатдорлигини айтиб ўтди. Кейинроқ, Василий Макаровичнинг ўлимидан сўнг у ўзининг ўғлига Василий деб исм қўйди.\n1967 йили иттифоқ миқёсидаги биринчи «даҳшат» фильм – «Вий» экранга чиқди. Унда Леонид Куравлёв Хома Брут, Наталья Варлей бадавлат попнинг қизи – ялмоғиз ролини ўйнади. Фильмни яратиш ғояси маҳоратли режиссёр Иван Пирьевга тегишли эди. Аммо унинг вақти етмагани боис, олий режиссёрлик курси талабалари Георгий Кропачёв ва Константин Ершовлар «Вий»га режиссёрлик қилишди. Куравлёв-Варлейнинг ижодий дуэти муваффақиятли чиқди. Аммо қўрқинчли лавҳалар борлиги айтилиб, фильмни намойиш этиш тақиқлаб қўйилди.\n"Вий" фильмидан. Бош ролларда: Леонид Куравлёв ва Наталья Вардей.\nАгар 60-йиллар Леонид Куравлёвни машҳур қилган бўлса, 70-йиллар уни экраннинг мега-юлдузига айлантирди. Куравлёв иштирокидаги камида 3-4 та фильм намойиш этиларди. Роллари турли-туман амплуада эди: «Робинзон Крузонинг ҳаёти ва ғаройиб саргузаштлари»даги Робинзон Крузо, «Баҳорнинг ўн етти лаҳзаси»даги фашист офицери Айсман, «Сўнгги қурбон»даги Миронович...\nЖиддий роллари кўп, бироқ актёрга комик роллари томошабинлар меҳрини уйғотди. Айниқса, «Иван Васильевич касбини ўзгартиради» фильмидаги Милославский роли маҳорат билан ижро этилган. Бу ролга Андрей Миронов синов топширган эди, Гайдай эса Куравлёвни маъқул кўрди ва адашмади. Дарвоқе, мазкур фильмни суратга олиш чоғида бир лавҳада Куравлёв Шпакка қўнғироқ қилиб, аёл овозида гаплашишни уддалай олмаган. Буни дубляжда актриса Наталья Кустинская бажарган. Куравлёв Леонид Гайдайнинг яна кўплаб фильмларида суратга тушди.\n1975 йил «Афоня» экранларга чиқди. Актёр унда мутлақо ноанъанавий қаҳрамонни ўйнади. Касби чилангар бўлган Афоня Боршчёв – пора олади, жанжал чиқаради, ичади, мажлисда ҳайфсан билан сийланади, зерикади, қандай яшашни билмайди. Шунга қарамай, уни бир қиз севиб қолади. Афоня томошабин қалбидан жой олди. Фильм прокатда 62,2 миллион томошабин тўплади.\nОрадан бир йил ўтгач, актёр «Сендан угина, мендан бугина» комедиясида иккита – ака-ука эгизаклар ролларини ўйнади. Фильм прокатда учинчи ўринни олди.\nКуравлёнинг эпизодик роллари ҳам кўп: «Мимино»даги эндокринолог Хачикян, «Тимур ва унинг командаси»даги Георгий Гараев ва ҳоказо. Куравлёв ҳар қандай ролни маҳорат билан ижро этгани учун ҳам экранда намоён бўлиши қизиқиш уйғотган.\nКуравлёв кино ва телесериалларда 200 дан зиёд роллар ўйнади. Комик ва жиддий ролларни ҳам бирдек маҳорат билан ижро этди. 1979 йили Куравлёв Станислав Говорухиннинг «Учрашув жойини ўзгартириш мумкин эмас» телесериалида босқинчи қаҳрамон ролини ҳам қойилмақом қилиб ўйнади.\nУнинг 80-йилларда ижро этган роллари орасида Алла Сурикованинг «Аёлни изланг» телефильмидаги нозир Гранден эсда қолган. Куравлёв билан бирга Софико Чиаруели, Сергей Юрский, Елена Соловей, Александр Абдулов, Леонид Ярмольник ҳам ёрқин роллар яратдилар. Шундан сўнг Леонид Вячеславович «Шерлок Холмс ва доктор Ватсон саргузаштлари», «Демидовлар», «Илон овловчи», «Биз жазданмиз», «Биринчи учрашув, охирги учрашув», «Самимият ила Сизнинг...» ва бошқа фильмларда суратга тушди.\n90-йилларда актёрларга осон бўлмади. Кино кам ишлаб чиқарилар, суратга олингани ҳам савия жиҳатидан яхши эмас эди. Бошқа актёрлар қатори Куравлёв ҳам шундай фильмларда роллар ижро этди. «ДХҚ агентлари ҳам севадилар», «Рус мўъжизаси», «Русча ҳисоб-китоб», «Дерибасовда ҳаво яхши, Брайтон-бичда эса яна ёмғир ёғмоқда»... Мазкур фильмлар Куравлёв шуҳратига шуҳрат қўшмади. Ўзининг айтишича ҳам, бу ишлардан қониқмаган.\nЯлтироқ билагузук ва китоблар\nКинодан ташқари Куравлёв телекўрсатувларда қатнашди. Жумладан, мухлислар уни «Оқ тўти»да кўришди. 1990 йил охирларида эса Куравлёв Вахтанг Кикабидзе билан бирга ялтироқ маъданли билагузуклар рекламасида суратга тушди. Шунингдек, янги китоблардан ҳикоя қилувчи «Леонид Куравлёв билан китоблар олами» теледастурини олиб борди. 2000 йиллардан бошлаб кинода кам суратга тушиб, асосан телесериалларда кўрина бошлади.\nҲар ҳолда актёрга талаб бор эди. Кейинги пайтларда у кўпроқ ҳарбийлар ва милиция бошлиқлари ролини ўйнади. Жумладан, «Бригада» ва «Европа конвойи» фильмларида генерал, «Изқуварлар» сериалида жиноят қидирув бўлими полковниги Лютиковни ижро этди. Шунингдек, Жаник Файзиевнинг Борис Акунин асари асосида «Турк гамбити», «Шарқий Сибирь буғуси ови», «Усталар китоби» фильмларида суратга тушди.\nУмуман айтганда, Куравлёв замонавий рус кинематографиясига юқори баҳо бермасди. Унинг айтишича, яхши тассурот қолдирадиган фильмлар кам, ўзи эса ҳар қандай фойдали бўлсин, ёқмаган фильмларни ҳеч бир иккиланишсиз рад этди.\nШахсий ҳаёт, ёлғизлик...\nЛеонид Куравлёв узоқ йиллар давомида фақат ўзининг аёлини севди. У мафтункор Ниночка билан танишганида ўн олти ёшда эди.\n1960 йили турмуш қуришди. Оилада ўғил Василий ва қизалоқ Катя туғилди. Улар инглиз тили ўқитувчиси бўлган Нина Васильевна Куравлёва вафот этган 2012 йилгача бахтли яшадилар. Рафиқасининг ўлимидан кейин Куравлёв оммага деярли кўринмади. Ғам-ғуссага банди бўлди. Яқин танишларига монастирга кетаётанини айтиб, ҳайрон қолдирди.\nКуравлёв, қизи ва ўғли.\nУмри интиҳосида Куравлёвнинг қариялар уйида бўлгани ойдинлашди. У жисмонан заифлашиб қолган, нуқул ётар, деярли юрмасди. Таниб бўлмас даражада озиб кетган актёр умр шомини қариялар уйининг шинам хонасида ўтган эди.\nМаданият 14/02, 15:31\nЖамият 20/11, 14:16\nАвто Кеча, 20:32\nХориж Кеча, 18:29


ЁШЛАР ОНГИДА ЁТ ҒОЯЛАРГА ҚАРШИ МАФКУРАВИЙ ИММУНИТЕТНИ КУЧАЙТИРИШИМИЗ КЕРАК! — Zamaxshariy.uz\nЁШЛАР ОНГИДА ЁТ ҒОЯЛАРГА ҚАРШИ МАФКУРАВИЙ ИММУНИТЕТНИ КУЧАЙТИРИШИМИЗ КЕРАК!\nЎзбекистан Республикаси мустақилликнинг илк кунлариданоқ ўз тараққиёт йўли, инсонпарвар ва ҳуқуқий давлат қуришдек олий мақсадини белгилаб олди. Давлатнинг динга муносабати “Инсон зътиқодсиз яшай олмайди”, “Дунёвийлик — даҳрийлик эмас” деган аниқ тамойиллар асосида белгиланди. Бу тамойил бош қомусимиз — Конституция ҳамда «Виждон зркинлиги ва диний ташкилотлар тўғрисида»ги қонунда ўзининг ҳукуқий ифодасини топган. Ўзбекистон Республикасининг биринчи Президенти И.Каримов таъкидлаганидек: “Халқимизнинг минг йиллик тарихини, бугунги маънавий ҳаётини, дину — диёнатимизни мухтасар ифодалаб айтиш мумкинки, Аллоҳ бизнинг қалбимизда, юрагимизда”. Миллий-диний қадриятлар мамлакатимиздаги руй бераётган маънавий янгиланиш жараёни ва миллий ғоя мезони шаклланишининг энг муҳим омилларидан биридир.\nЯнгиариқ тумани “Мухаммад Саид” масжиди имом-хатиби:\nPrevious Post:ЁШЛАР ТАРБИЯСИ БУГУНГИ КУНИМИЗНИНГ ДОЛЗАРБ ВАЗИФАСИДИР.\nNext Post:ЁШЛАРНИ ЭЗГУЛИК РУХИДА ТАРБИЯЛАШ


"CA"да юлдузлар, Аҳмедов, Денисов, Гейнрих, Абрамов... / CHAMPIONAT.asia\n"CA"да юлдузлар, Аҳмедов, Денисов, Гейнрих, Абрамов...\n25 дек 16:08\n"Кеча, Бугун, Эртага" лойиҳаси жуда кўпчиликка манзур бўлиб келяпти. Бугун мазкур лойиҳа меҳмони Виталий ДЕНИСОВ бўлди.\nЎзбекистоннинг 2013 йилдаги энг яхши футболчиси бўлган "Локомотив" Москва ҳимоячиси билан уюштирган эксклюзив суҳбатимизни 31 декабрь куни мутола қилишингиз мумкин бўлади.\nСуҳбат якунига етгач Денисов билан турли қилиқларга бой фото сессияни ташкил этдик. Хабарингиз бор, "CA"га ташриф буюрган меҳмон "Акбар" чойдан ичмай кетмайди. Кимдир, кўк чой ичса, яна кимдир аччиққина қора чойни хуш кўради. Ундан ҳам, бундан ҳам бизда бор. Албатта бу реклама. "CA" орқали СИЗ ҳам ўз махсулотингизни анча фойдали ҳолда тарғибот қилишингиз мумкин.\n2014 йил "CA" учун катта синов йили бўлади. Йиллар давомида амалга оширилган ишлардан келиб чиқиб, янги йилга монанд, ОТдек "учиб" кирмоқчимиз. Бунинг учун бир қанча лойиҳалар ишлаб чиқилди. Бу лойиҳалар компаниялар учун қизиқиш уйғотиши аниқ. Агар Сиз ўз маҳсулотингизни "CA" ва унинг юлдузлари орқали тарғибот қилишни истасангиз, марҳамат биз билан боғланинг.\nМаълумот учун телефон: + 99894 6394699\nДенисовдан табиий дастхат


Яна бир халқаро ташкилот ЕИни Ўзбекистонга қарши санкцияларни кучайтиришга чақирди\n12 май 2021, Тошкент вақти: 15:11\nҚароргоҳи Лондонда жойлашган “Christian Solidarity Worldwide” гуруҳи Европа Иттифоқини Ўзбекистондаги инсон ҳуқуқлари билан боғлиқ абгор вазиятни тан олишга чақирди.\nИнсон ҳуқуқлари ва дин эркинлиги учун курашувчи бу ташкилот чақириғи ЕИ Ўзбекистонга жорий этган санкциялари масаласини муҳокама этиши олдидан янгради. ЕИ ташқи ишлар вазирларининг 15 октябрда Люксембургда бўладиган учрашувида Ўзбекистонга қарши санкциялар тақдири ҳал бўлади.\n“Christian Solidarity Worldwide”нинг таъкидлашича, Ўзбекистонда фуқароларнинг эътиқод эркинлиги поймол этилаётгани ЕИ расмийлари назаридан четда қолмаслиги лозим.\nБу чақириққа диний эркинлик масалалари билан шуғулланувчи яна бир ташкилот – “Форум 18” ҳам қўшилди.\n“Албатта, бу борада қандай қарор бериш ЕИ вазирларига ҳавола. Лекин Ўзбекистонда инсон ҳуқуқлари ва диний эркинликлар вазияти яхши томонга ўзгармаяпти. Диндорларга нисбатан ҳукумат босимлари ортиб бормоқда”, - деди “Форум 18” гуруҳи вакили Феликс Корли.\nЕИ ташқи ишлар вазирларининг бу сафарги сессиясида Ўзбекистондан ташқари Мьянмага қарши жорий этилган санкциялар кучайтирилиши масаласи ҳам кўрилади. Шу боис, кўплаб халқаро гуруҳлар ЕИ Ўзбекистонга нисбатан Бирма каби давлатларга бўлгани каби мавқени тутиши кераклигини таъкидлаган.\n“ЕИ тинч намойишчиларга куч қўллаган Мьянма режимига қарши санкцияларни кучайтириш масаласини муҳокама этмоқда, аммо худди шунга ўхшаш воқеа кузатилган Ўзбекистонга нисбатан тузилмада қатъийлик етишмаяпти”, - дейди “Christian Solidarity Worldwide” раҳбари Мервин Томас.\nБўҳронларнинг олдини олиш халқаро гуруҳининг ЕИ билан алоқалар бўлими раҳбари Эндрю Штрохлин фикрича, Ўзбекистонга қарши санкциялар самара бериши учун у кучайтирилиши лозим.\n“Бошдан ЕИга кириши маън этилган ўзбек расмийлари рўйхатига Ислом Каримов номи тушириб қолдирилди. Ҳолбуки, Ўзбекистондек давлатда президент тасдиғисиз бирор иш қилинмаслиги ойдек равшан. Шу боис, бу рўйхатда Ислом Каримов номи биринчи туриши керак эди”, - деди Эндрю Штрохлин.\n“Ҳьюман райтс уотч” ташкилоти ҳам ЕИ талабини бажармаётган Ўзбекистонга нисбатан санкциялар кучайтирилиши тарафдори.\nТашкилотнинг Европа ва Марказий Осиё дастури раҳбари Вероника Санта Голдстоннинг айтишича, жорий санкциялар рамзий бўлса ҳам у Ўзбекистон ҳукуматини ташвишлантиради. Чунки Каримов ҳукумати халқаро майдонда обрўси тушишига бефарқ эмас.\n“Албатта, Ўзбекистон ҳукумати санкциялар олиб ташланишини хоҳлайди. Бу май ойида ЕИ санкциялар муддатини узайтирган пайтда ҳукуматнинг жаҳлдор муносабатида ҳам кўринди. Ўшанда ЕИ инсон ҳуқуқлари борасида принципиал позицияда эканини намоён этганди”, - дейди Санта Голдстон.\nАйни пайтда ЕИ ичида ҳам Ўзбекистонга жорий этилган санкциялар борада қарашлар бўлинган. Буюк Британия, Швеция, Нидерландия ва Ирландия инсон ҳуқуқлари борасида жиддий ўсиш кузатилмаётган бир пайтда санкциялар енгиллаштирилишига қарши чиқмоқда. ЕИга раислик қилаётган Португалия ва ушбу тузилмага ундан олдин раҳбарлик қилган Германия эса иттифоқнинг Марказий Осиё бўйича янги стратегияси самара беради, деган ишончда ва Ўзбекистон ҳукумати билан ҳамкорлик лозимлигига урғу бераётир.\n“Christian Solidarity Worldwide” эса ЕИ ва ЕХҲТни диний эркинликлар борасида қатъий позиция эгаллашга чақирди.\nҲРУ вакиласи Вероника Санта Голдстоннинг таъкидлашича, унинг ташкилоти мулоқотга қарши эмас. Аммо ташкилот мулоқот фақат номига бўлиши тарафдори ҳам эмас.\n“Бизнингча, ЕИ ўз сиёсатини алоҳида олинган ҳолатлар билан боғлаб олиб бориши керак. Масалан, май ойида бўлган муҳокамаларда ЕИ вазирлари биринчи бор ўз баёнотида инсон ҳуқуқлари фаолларининг озод этилишини талаб этди ва санкциялар билан боғлиқ сиёсатини алоҳида олинган номлар билан боғлади”, - деди Вероника Санта Голдстон.


Мия операциясида виртуал реаллик мувафақиятли қўлланилди\n20:45 / 18.02.2016\nНейрожарроҳликда шундай операциялар бўладики, бемор ўз ҳушида қолиши билан бирга, жарроҳнинг ишида ҳам қатнашиши талаб этилади.\nМияда ҳар хил функцияларни бажарувчи бир неча ўнлаб қатламлар бўлгани учун, нейрожарроҳлар тасодифан миянинг бошқа соғлом тўқималарига тегиб кетмаслик учун, уларнинг жойлашган жойларини аниқ билишлари керак бўлади.\nФранция ғарбида жойлашган Анже шаҳри госпиталида виртуал реаллик шлеми ёрдамида мия операцияси амалга оширилди.\nVR-шлем бемор бош миядасидаги бир неча функционал марказларни аниқлашга катта ёрдам берди. Албатта, бу амалиётни VR-шлемсиз ҳам амалга оширса бўлади, аммо бу қурилма мазкур жараённи бир қадар осонлаштиришга ҳисса қўшади. Бемор айни вақтда нима кўраётганини айтиши билан, жарроҳлар миядаги ҳар қандай майда ўзгаришларни пайқайдилар ва шунга яраша иш кўрадилар.\nХабар қилинишича, Анже госпиталида бош мия устидаги операция муваффақиятли якунланган. Беморнинг кўришига жавоб берувчи қатламидаги ўсма олиб ташланган. Бемор соғая бошлагани қайд этилган.